Demi Masa, Sesungguhnya Manusia Itu Sentiasa Berada Dalam Kerugian

Surah al-Asr adalah sebuah surah yang cukup pendek dalam al-Quran.

Rasanya majoriti kita menghafal surah tersebut apatah lagi apabila kita selalu menutup sesuatu majlis dengan bacaan surah tersebut disamping tasbih kaffarah. Sejarah amalan tasbih kaffarah ini kerana Rasulullah saw. akan menyebut bacaan tersebut setiap kali habis sebarang majlis.

Surah al-Asr pula dibaca kerana ia adalah peringatan pendek yang mempunyai makna yang cukup besar pada manusia, khasnya umat Islam. 3 ayat pendek itu sebenarnya membawa pelbagai panduan untuk dipegang umat Islam dalam semua perihal dunia.

Berdasarkan ayat pertama, 'demi masa' dan kedua, 'sesungguhnya manusia sentiasa berada dalam kerugian' sudah menjelaskan bahawa tidak ada sebarang perbuatan ini yang akan membawakan hasil di dunia dan akhirat, tanpa seseorang itu beriman pada Allah swt.

Keimanan seseorang itu pula hanya akan datang jika seseorang itu mempunyai ilmu dan tanpa ilmu yang fardhu, seseorang itu tidak akan mampu menjaga malahan membentuk keimanannya. Atas hujah itulah setiap Muslim diwajibkan menuntut ilmu untuk membolehkan dirinya mampu menegakkan agama Islam.

Walaupun begitu, konsep 'berilmu' dalam Islam pula merangkumi skop yang lebih besar. Tidak cukup seseorang itu hanya sekadar 'berilmu' kerana itu juga akan mengekalkan dia di dalam golongan orang yang rugi. Jika kewajipan berilmu adalah tuntutan pertama keimanan, peringkat seterusnya pula adalah tuntutan amalan ilmunya.

Orang yang berilmu adalah orang yang bodoh jika dia tidak mengamalkan ilmunya kerana hanya dengan berilmu, tidak akan sempurna keimanan seseorang itu.

Tuntutan berikutnya supaya kita tidak tergolong dalam golongan yang rugi, adalah untuk menyebarkan ilmu yang kita ketahui dan yang telah kita amalkan, dengan berusaha untuk mengajak orang lain melaksanakan agama Allah dengan kaedah yang betul dengan sabar dan tekun.

Memecahkan mentaliti masyarakat yang sudah berpegang kepada sesuatu yang sudah jadi norma bukannya senang dan hendak menukar tabiat yang sudah menjadi adat, adalah sesuatu yang akan ditentang habis-habisan masyarakat kita.

Inilah tuntutan terakhir yang terkandung dalam surah al-Asr ini supaya setiap orang Muslim berdakwah membetulkan kekurangan-kekurangan masyarakat mereka dalam perihal ilmu, iman dan amal dengan sabar.

Berdakwah dengan bersabar adalah tuntutan terakhir yang melengkapkan setiap orang Muslim bagi mengelakkan mereka tergolongan dalam mereka yang berada dalam kerugian.

Panduan terakhir yang diberikan kepada kita dalam mengukur di mana kita berada, adalah melalui sebuah hadis Rasulullah saw. yang berbunyi;

Dari Anas ra., dari Nabi s.a.w., sabdanya: "Tidak sempurna iman seseorang dari kamu sehingga ia suka saudaranya mendapat (kebaikan seperti) apa yang ia sendiri suka mendapatnya.

Maksudnya, apabila kita tidak lagi merasa iri hati malahan merasa gembira melihat orang lain mendapat sesuatu yang kita mahukan, seperti ilmu, harta, pangkat, wang ringgit dan apa saja kesenangan di dunia ini, itulah tandanya hati kita semakin bersih kesan daripada ilmu, iman dan dakwah yang dijalankan dengan sabar oleh kita.

Demi masa, sesungguhnya manusia berada dalam kerugian, melainkan mereka yang beriman dan beramal soleh. Nak ada iman, mesti ada ilmu. Dah ada iman, wajib diamalkan ilmu. Apabila sudah tahu dan diamalkan, wajib pula disebarkan dengan sabar. Baharulah kita mendapat keberkatan hidup di dunia yang akan membawa kepada keberkatan di akhirat.

Itulah serba sedikit maksud surah al-Asr yang pendek tetapi sangat mendalam makna tersiratnya yang kerap dijadikan peringatan kepada kita, supaya tidak lalai dan mengalami rugi sepanjang usia.Semua yang baik datang dari Allah swt. dan semua yang buruk datang dari kita sendiri.


Jika Merokok Itu Hukumnya Haram, Mengapa Anda Merokok?

Bulan puasa ini, jika berbuka puasa di luar, seolah dah jadi pemandangan biasa selepas sahaja berbuka akan keluarlah golongan perokok mencari kawasan lapang untuk melepaskan ketagihan merokok mereka.

Semua ini dilakukan secara terbuka tanpa segan silu walaupun fatwa mengenai pengharaman rokok telah pun diwartakan di seluruh negara kita. Mengapa ini terjadi?

Kebanyakan perokok masih lagi mengambil ringan pengharaman itu kerana hukumnya bukan datang dari al-Quran yang berbentuk terang, seperti hukum makan daging babi atau minum arak. Rokok tidak diharamkan seperti itu tetapi ada banyak dalil yang membuatkan rokok haram terkandung dalam al-Quran.

Menurut penjelasan Majlis Fatwa, ada lima sebab besar kenapa rokok diharamkan. Pertama, membahayakan kesihatan. Kedua, memberi mudharat kepada orang lain. Ketiga kerana rokok terbukti mempunyai racun. Yang keempat pula kerana berlakunya pembaziran harta dan pendapatan serta yang kelima, tabiat merokok menghalalkan sesuatu yang tidak baik.

Jika diambil satu persatu sebab-sebab tersebut ternyata setiap satu adalah perbuatan yang ditegah dan diharamkan oleh Islam, jadi mengapa ramai yang masih lagi berpegang pengharaman ini bukan sesuatu isu besar?

Sukar dipercayai perkara ini berlaku malahan kadangkala hujah ini akan disanggah dengan ayat-ayat kecaman untuk memenangkan hujah seperti pendapat sesetengah ulama' lain yang mengatakan rokok itu makruh.

Makruh itu membawa maksud tidak disukai, bukan bererti boleh dilakukan. Perkara makruh juga apabila ditinggalkan, akan mendapat pahala dan jika dibuat, tidak mendapat dosa. Cuma, adakah sasaran orang kita yang menggunakan hujah makruh ini cukup sekadar tidak mendapat dosa sebagai matlamat akhirnya?

Pengharaman rokok ini sebenarnya bukan perkara yang boleh dipandang ringan, malahan ia sepatutnya dipandang sama berat seperti larangan meminum arak atau memakan daging babi. Sesetengah pendapat memang mengatakan merokok bukanlah membawa kepada dosa besar, tetapi tabiat itu tetap membawa kepada dosa-dosa kerana 5 sebab yang diberikan itu.

Sayangilah tubuh badan yang telah diberikan kepada kita. Jika itu tidak cukup untuk membuatkan anda mengambil serius perkara ini, sayangilah duit anda. Terlalu banyak wang perbelanjaan dikeluarkan untuk tabiat ini yang sebenarnya tidak selari dengan tuntutan Islam ke atas kita.


Tersalah Taip Ketika Menulisa Adalah Perkara Biasa

Pasti sebelum ini anda pernah melalui situasi ini di mana anda tersalah taip (typo) atau membuat kesalahan tatabahasa (terutama English) di media sosial, dan akan ada golongan yang akan sentiasa memperbetulkan kesalahan itu, walaupun mereka memahami apa yang mahu disampaikan dan ia hanyalah kesalahan kecil. Sudah tentu anda berasa sangat meluat dan benci terhadap golongan ini. Namun, kini terbukti golongan yang sentiasa melakukan perkara itu adalah orang yang menjengkelkan dan memualkan (jerks).

Menurut saintis, golongan yang sentiasa triggered dengan kesalahan typo dan tatabahasa orang lain di sosial media sosial ini, yang kebanyakannya digelar "Grammar Nazi", mempunyai kesukaran untuk mempersetujui sesuatu dan kurang keterbukaan, serta bersifat terlalu teliti, berbanding mereka yang tidak terlalu kisahkan kesalahan-kesalahan itu.

Ya, benar. Ujian psikologi yang diterbitkan di PLOS One, oleh pakar bahasa, Julie Boland dan Robin Queen ini juga telah menunjukkan bahawa golongan ini terlalu cepat menghakimi atau "judging" berbanding orang lain. Cara dan bagaimana seseorang itu bertindak balas terhadap typo dan juga kesalahan tatabahasa boleh ditentukan oleh ciri-ciri peribadi seseorang itu. Ini secara tidak langsung boleh memberitahu dan mengajar kita untuk mengetahui bagaimana seseorang itu berkomunikasi di sosial media terutamanya Facebook.

Ini merupakan ujian yang pertama yang menunjukkan ciri-ciri keperibadian seseorang itu mempunyai kesan terhadap cara mereka mentasfir penggunaan bahasa oleh orang lain, menurut ketua penyelidik, Julie Boland.

"Dalam eksperimen ini, kami menyelidik penilaian sosial yang diberikan oleh para peserta yang mengambil bahagian mengenai orang membuat kesalahan dalam penulisan,"

83 orang peserta mengambil bahagian dalam ujian ini dan diarahkan membaca e-mel yang dibalas oleh seseorang mengenai iklan mencari rakan serumah. E-mel tersebut telah diubahsuai dengan ditambahkan typo (contoh, the menjadi teh) dan juga kesalahan tatabahasa (to kepada too).

Setelah membaca e-mel tersebut, para peserta diarahkan supaya memberi penilaian terhadap individu tersebut mengenai persepsi kepintaran, keramahan, dan adakah individu itu bagus atau tidak untuk menjadi rakan serumah.

Para peserta kemudiannya diberikan soalan personaliti mengenai keterbukaan, kebolehan mencapai persetujuan, extrovert(ekspresif) /introvert (pemalu), ketelitian, dan juga perasaan dalaman, termasuk soalan asas seperti umur, latarbelakang dan pandangan terhadap penggunaan bahasa.

Di akhir eksperimen pula, mereka ditanya sama ada mereka sedar akan kesalahan typo dan tatahabasaha yang terdapat pada e-mel tersebut dan adakah ia membuatkan mereka rasa tidak selesa atau terganggu. Ini bagi mengutip maklumat antara hubungan persepsi mereka dan ciri-ciri peribadi.

Dan keputusannya tidak mengejutkan, apabila secara keseluruhannya, semua peserta memberikan jawapan bahawa individu yang membalas e-mel (mengenai iklan mencari rakan sebilik) itu adalah lebih teruk daripada mereka yang menggunakan tatabahasa dan ejaan yang betul. Namun, terdapat penilian yang agak kasar daripada peserta yang berperwatakan ekspresif (extrovert).

Mereka (extrovert) lebih cenderung untuk tidak melihat dan menilai kesalahan tatabahasa dan typo, manakala mereka yang pemalu dan pendiam (introvert) lebih suka menghakimi berdasarkan kesalahan-kesalahan tersebut.

Individu yang agak teliti dan tidak terbuka lebih sensitif terhadap typo manakala mereka yang mempunyai sifat sukar untuk mempersetujui sesuatu lebih cenderung menghakimi kesalahan tatabahasa.

Saintis menerangkan perkara ini berkemungkinan kerana mereka yang sukar untuk mencapai persetujuan itu sukar untuk bertoleransi dengan apa yang berbeza dari kebiasaan.

Walaupun perbezaan dalam eksperimen ini agak halus, dan sampel yang digunakan adalah tidak begitu besar (83 orang), jadi keputusan ini boleh diragui. Namun apa yang pasti adalah ciri-ciri ini tidak dapat ditentukan oleh usia atau tahap pendidikan seseorang. Personaliti seseorang memang memainkan peranan yang sangat penting berkenaan hal ini.

Jangan risau jika anda tersalah taip atau typo, kerana ia boleh berlaku kepada sesiapa sahaja, namun apa yang lebih penting adalah terdapat jenis orang yang tertentu yang akan sentiasa membetulkan anda. Namun, mungkin ada di antara mereka yang berniat baik dan beranggapan anda tidak tahu. Tapi tak perlu terlalu kerap dan obses, kan? Tapi, anda juga perlu belajar dari kesalahan, daripada membiarkan ia menjadi sebati dengan diri anda!


10 Makanan Pelik Yang Digemari Masyarakat Tertentu

Apa makanan yang paling pelik anda pernah makan? Penulis tak pernah lagi makan makanan yang pelik. Tak berani nak mencuba, boleh muntah dibuatnya. Tapi bagi mereka yang suka mencuba pasti pernah makan makanan yang agak ekstrem dan diluar norma.

Dan biasanya makanan yang pelik-pelik ini kebanyakannya berasal dari Asia, dan mereka yang suka makan makanan yang pelik ini adalah seperti di China, Kemboja, Laos dan banyak lagi. Ular, katak, kucing, boleh dikatakan apa saja yang boleh di makan, mereka akan makan. Cuma tolak kayu dan batu saja.

Iluminasi.com ingin berkongsi dengan anda 10 makanan paling pelik yang anda tak sangka ia wujud!

Di Mexico, ianya menjadi makanan biasa dan biasanya dimakan dengan dimasukkan ke dalam taco ataupun dimasak bersama telur dadar. Ia sebenarnya adalah larva atau telur sejenis semut yang sangat berbisa yang biasanya dijumpai dalam akar tumbuhan bernama agave atau maguey. Dikatakan rasanya seakan-akan keju cottage dan berasa agak pedas.

Sangat pelik, tapi tidak bagi orang Jepun. Maksud shirako dalam bahasa Jepun ia bermaksud "kanak-kanak putih" tapi ia sebenarnya terma bagi kantung sperma. Kantung sperma ini sama ada daripada ikan kod, ikan buntal atau ikan angler. Bentuknya tidak ubah seperti segumpal otak yang kecil dan dikatakan berasa seakan-akan kastad yang manis.

Antara yang paling pelik dan menjijikkan, dan juga kejam, iaitu Balut, dari Filipina. Ia merupakan sebiji telur itik yang disenyawakan separuh jalan, yang mana telur itu telah berubah menjadi embrio. Kemudiannya direbus ketika embrio masih bernyawa. Cara makannya adalah dengan memecahkan hujung telur bagi mengeluarkan cecair di dalamnya. Dimakan bersama garam, cili dan juga cuka. Ada berani?

Boleh dikatakan semua rakyat Malaysia jika ternampak labah-labah ini, pasti akan terkejut beruk dan menjerit. Namun tidak bagi mereka di Kemboja. Bagi mereka mungkin mereka akan terasa lapar jika melihat haiwan ini. Jadi tak terkejutlah jika kalajengking dijadikan makanan oleh orang Kemboja ketika kelaparan dibawah pemerintahan rejim Khmer Rouge. Digoreng rangup-rangup dan dijadikan snek di seluruh Kemboja, dan rasanya adalah seperti ketam. Nyummy!

Berasal dari Laos, sup ini adalah antara sup yang paling pelik di dunia. Diberi nama Gaeng Kai Mot Daeng mempunyai rasa yang agak sedap bagi mereka, agak halus dan seakan-akan rasa udang. Ia merupakan gabungan daripada telur semut dan juga embrio semut putih. Sedikit bayi semut putih ditambah untuk memberikan rasa masam kepada sup ini. Berselera tak?

Agak sukar untuk anda mendapatkannya di sekitar Korea zaman ini tetapi ia masih wujud dan sangat terkenal dalam kalangan generasi tua. Ia dikatakan mempunyai rasa yang lazat jika dibandingkan dengan baunya. Apa itu boshintang? Sup yang sihat dimasak menggunakan daun bawang, bunga dandelion, rempah ratus, dan juga bahan yang paling penting, iaitu daging anjing.

Pastinya jika anda terlihat kulat tumbuh pada jagung, anda akan terus campakkan ke dalam tong sampah. Namun tidak bagi orang Mexico. Bagi mereka ia satu keistimewaan dalam masakan, yang dipanggil Huitlacoche yang bermaksud "najis yang sedang tidur". Ia digunakan dalam kebanyakan masakan mereka termasuklah enchilada dan juga sup. Penulis kalau roti naik kulat pun dah seram.

Mesti anda terfikirkan tentang puding-puding yang sangat sedap, bila terbaca nama ini. Nanti dulu! Ia sebenarnya bukanlah sejenis puding. Ia sebenarnya dimasak atau di-grill menjadi seakan-akan "patty". Diperbuat daripada campuran darah khinzir dan lemaknya, bersama-sama oat. Cukuplah setakat itu mengenai puding hitam ini. Loya rasa.

Dihasilkan di Pulau Sardinia, Itali, keju ini dikenali sebagai "Keju reput". Agak menjijikkan, ia sebenarnya dihasilkan menggunakan sejenis keju Pecorino yang sudah rosak teruk. Keju Pecorino ini kemudiannya direnjiskan dengan telur-telur lalat yang dikenali sebagai lalat keju (piophila casei). Telur-telur lalat tersebut kemudiannya menetas di dalamnya dan mengorek lubang di bahagian dalam keju tersebut. Mereka akan memakan keju tersebut dan menghadamkannya.

Ada di antara anda di sini yang mempunyai guinea pig sebagai haiwan peliharaan, namun ia merupakan salah satu makanan orang Amerika Selatan. Rasanya seakan-akan gabungan antara khinzir dan arnab adalah sangat sedap bagi mereka, dan ia juga dikatakan bagus untuk persekitaran. Kejamnya!


Penyakit Suka Simpan Barang Lama Tak Berguna - Hoarding Disorder

Pernah tidak anda lihat rumah orang lain yang semak dengan barang-barang yang tidak digunakan, tapi tetap disimpan selama bertahun-tahun? Atau mungkin anda sendiri mempunyai perangai sebegini?

Kadang-kala, barang-barang yang tidak digunakan lagi seperti kotak, bantal lama, baju kanak-kanak yang tidak muat lagi dan sebagainya tetap disimpan rapi di rumah sampai semak jadinya. Alasan yang biasa diberikan:

Kesudahannya, barang tersebut tetapi tersimpan rapi di rumah sampai penuh segala ruang yang ada dalam rumah. Beberapa kali pindah rumah pun, barang tersebut tetap di bawa bersama. Adakah anda mempunyai tabiat sebegini atau tahu kenalan yang mempunyai tabiat sebegini?

Ianya adalah sebuah masalah psikologi yang dikenali sebagai "Hoarding Disorder". Mengikut laman web American Psichiatric Association, masalah ini boleh didefinasikan seperti berikut:

People with hoarding disorder excessively save items that others may view as worthless. They have persistent difficulty getting rid of or parting with possessions, leading to clutter that disrupts their ability to use their living or work spaces.

Dalam bahasa Melayu, ianya boleh diterjemahkan sebagai kesukaran untuk membuang sesuatu barang yang dirasakan berguna pada mereka (walaupun pada pandangan orang lain ianya tidak).

Penghidap Hoarding Disorder ini tidak sama dengan "collector" atau pengumpul barang di mana collector hanya mengumpul sesuatu barang sahaja seperti jam, periuk dan sebagainya.

Anda mungkin menyangka Hoarding Disorder ini tidak mempunyai kesan buruk kepada anda. Salah.

Pertama, anda mungkin menghadapi masalah hubungan dengan pasangan anda sekiranya anda mempunyai masalah ini dan pasangan anda pula bersifat minimalis, tidak suka barang yang terlalu banyak di rumah sehingga menyemakkan pandangan.

Kedua, ruang bilik atau rumah anda akan sentiasa semak dan sempit. Kalau rumah besar dan tidak mempunyai ramai ahli keluarga, ianya mungkin tidak membimbangkan.

Sedekah atau jual - Orang yang mempunyai masalah ini sentiasa serba salah untuk membuang barang-barang yang disimpan walaupun ianya tidak digunakan bertahun-tahun. Oleh itu pujuk hati anda untuk sedekah atau jual sahaja barang tersebut.

Sekiranya anda memilih untuk bersedekah, niatkan dalam hati untuk mendapat pahala sekiranya barang tersebut memberi manfaat kepada penerimanya. Sekiranya anda memilih untuk menjual, katakan pada hati "Daripada aku simpan dan terbiar tidak guna, baik aku jual. Dapat juga duit".

Tetapkan Tempoh Masa - Selain itu, cuba tetapkan tempoh masa untuk sesuatu barang itu perlu disimpan. Sebagai contoh, letakkan tempoh masa 6 bulan untuk baju anda yang tidak lagi mahu pakai. Sekiranya dalam tempoh tersebut anda tidak lagi menggunakan barang (baju) tersebut, jual atau sedekah sahaja barang (baju) tersebut!


Benarkah Nilai Pahala Membaca Surah Al-Ikhlas Bersamaan Sepertiga Al-Quran?

قُلْ هُوَ اللَّهُ أَحَدٌ ﴿١﴾ اللَّهُ الصَّمَدُ ﴿٢﴾ لَمْ يَلِدْ وَلَمْ يُولَدْ ﴿٣﴾ وَلَمْ يَكُن لَّهُ كُفُوًا أَحَدٌ ﴿٤

Surah al-Ikhlas. Antara surah yang terpendek hanya mengandungi 4 ayat. Namun, manfaat dan pahalanya disisi Allah S.W.T sangatlah tinggi. Sudah tentu anda tahu bahawa nilai pahala jika membaca 3 kali surah ini adalah bersamaan dengan anda membaca Al-Quran dan isinya. Adakah kenyataan ini benar dan mengapa sebegitu besar nilainya?

1. Pada satu malam, seorang sahabat telah mendengar temannya yang sedang membaca surah al-ikhlas dan diulangnya berkali-kali. Sahabat tersebut memberitahu kepada Rasulullah S.A.W pada keesokan harinya, dengan seperti merendah-rendahkan amalan temannya itu. Lalu Rasulullah S.A.W bersabda:

“Demi Dzat yang jiwaku berada di tangan-Nya, surat al-Ikhlas itu senilai sepertiga al-Quran.” (HR. Bukhari 5013 dan Ahmad 11612).

2. Dari Abu Darda’ RA, Rasulullah S.A.W pernah bertanya kepada para sahabat,:

“Sanggupkah kalian membaca sepertiga al-Quran dalam semalam?” Lalu para sahabat bertanya, "Bagaimana caranya kita membaca 1/3 al-Quran?". Lalu Nabi shallallahu ‘alaihi wa sallam menjelaskan:

Di dalam Al-Quran secara keseluruhannya, terdapat 3 pembahasan utama iaitu:

Jadi, jika dilihat kepada makna surah al-ikhlas, ia membahaskan masalah tauhid iaitu menceritakan mengenai siapakah Allah S.W.T.. Disebabkan oleh ia merangkumi satu daripada 3 pembahasan utama Al-Quran, maka nilainya adalah sepertiga Al-Quran.

قوله ثلث القرآن حمله بعض العلماء على ظاهره فقال هي ثلث باعتبار معاني القرآن لأنه أحكام وأخبار وتوحيد وقد اشتملت هي على القسم الثالث فكانت ثلثا بهذا الاعتبار

Menurut beliau, "bernilai sepertiga Al-Quran" seperti dalam sabda Rasulullah S.A.W itu difahami oleh sebahagian ulama akan makna zahirnya. Ulama-ulama tersebut menerangkan bahawa surah ini bernilai sebegitu kerana dipandang dari sudut kandungan makna Al-Quran. Oleh kerana isi al-Quran itu adalah hukum, berita dan tauhid, dan surah al-ikhlas membentangkan penceritaan tauhid, berdasarkan tinjauan ini, ia bernilai sepertiga Al-Quran. (Fathul Bari, 9/61)

Perlu diingat, walaupun membaca 3 kali surah ini pahalanya bersamaan seperti membaca keseluruhan Al-Quran itu sendiri, namun ia hanya senilai dengan PAHALA, dan bukan sama nilai AMAL. Harus kita membezakan antara al-Jaza' dengan al-ijza'.

Dalam hal ini, ia memenuhi definisi al-jaza'. Jadi, jika anda membaca 3 kali surah al-ikhlas yang membawa pahala seperti membaca Al-Quran, ia hanya bersamaan nilai pahala dan bukan nilai amal. Untuk memudahkan pemahaman, kita lihat pada contoh ini:

Jika anda bernazar untuk membaca satu Al-Quran jika hajat anda tercapai, maka anda tidak boleh menggantikan nazar anda ini dengan hanya membaca 3 kali surah al-ikhlas walaupun pahalanya adalah sama. Membaca 3 kali surah al-ikhlas walaupun pahalanya sama tetapi belum dianggap seperti membaca keseluruhan Al-Quran. Jadi ini beza antara senilai pahala dan senilai amal.

"Jika seseorang membaca surat al-Ikhlas, dia mendapat pahala senilai pahala sepertiga al-Quran. Namun bukan berarti pahala yang dia dapatkan sepadan dengan bentuk pahala untuk ayat-ayat Quran yang lainnya. Bahkan bisa jadi dia butuh bentuk pahala dari memahami perintah, larangan, dan kisah al-Quran. Sehingga surat al-Ikhlas tidak bisa menggantikan semua itu." (Majmu’ al-Fatawa, 17/138).

Satu lagi contoh, jika anda solat di Masjidil Haram, pahalanya adalah 100,000 kali ganda solat di tempat lain. Ini tidak bermakna bahawa anda tak perlu lagi solat untuk 100,000 kali waktu, ia hanya bermaksud pahala yang anda dapat ketika solat di Masjidil Haram adalah 100,000 kali ganda.

Manakala al-ijza' pula adalah seperti, jika anda bermusafir dan tidak berkesempatan untuk menunaikan solat jumaat, maka anda dibolehkan untuk menggantikan dengan solat Zuhur. Atau jika tidak mempunyai air untuk berwudhu, maka anda boleh bertayammum. Bermakna, amalan anda bersamaan dengan nilai amalan yang digantikan.


5 Kuih Raya Tradisional Wajib Ada Di Aidilfitri

Ramadan semakin hampir kepada penghujungnya, dan ini bermakna bahawa hari raya semakin hampir. Hari raya merupakan hari perayaan yang diraikan oleh umat Islam setiap tahun apabila tibanya bulan Syawal. Oleh hal yang demikian, berikut merupakan 5 jenis kuih tradisional yang perlu anda tahu sebelum anda beraya di rumah rakan-rakan anda.

Tat nanas merupakan sejenis kuih yang tidak asing lagi bagi masyarakat di Mlayasia. Kuih ini diperbat daripada tepung dan jem dan ia cukup terkenal di negara Malaysia, brunei dan Singapura. Sesetengah orang meletakkan tat nanas dalam kumpulan biskut (biskut raya) disebabkan penggunaan doh / tepung pada kulitnya.

kuih batang buruk merupakan salah satu kuih yang cukup popular di Malaysia dan akan muncul terutamanya ketika musim perayaan. Kuih ini disediakan dengan campuran tepung gandum, tepung beras dan tepung kelapa dan telah diuli dan dibentuk seperti sebuah silinder seterusnya akan diisi dengan kacang hijau yang telah digoreng. Kemungkinan nama kuih ini berasal daripada rupanya yang kelihatan seperti batang kayu yang buruk.

Kuih bangkit merupakan kuih tradisional yang diperbuat daripada tepung gandum dan tepung sagu. Kuih bangkit merupakan satu kuih yang cukup unik kerana keenakannya apabila dimakan, ia akan larut di dalam mulut anda dan akan terasa rangup sekiranya dikunyah.

Kuih ini amat manis dan menjadi tarikan dan kegemaran kanak-kanak. Namun, mesej yang tersebunyi disebalik namanya yang tidak ramai orang tahu ialah kita hendaklah bangkit daripada masa lalu dan memaafkan orang lain ketika aidilfitri.

Kuih/biskut semperit ini pasti akan setiap kali perayaan aidilfitri. Kuih ini dihasilkan dengan campuran tepung gandum, tepung jagung, tapung kastard, mentega dan gula. Bahan-bahan tersebut dicampur dan diadun sehingga sebati dan dimasak sehingga menjadi kuning keemasan.

Selari dengan namanya, biskut ini akan memberikan anda rasa yang perit apabila anda tidak sempat merasakan biskut ini kerana seseorang telahpun menghabiskannya.

Walaupun kedengaran seperti kuih ini berasal daripada negeri Pahang Darul Makmur, tetapi kuih ini lebih terkenal di negeri-negeri jirannya iaitu Kelantan dan Terengganu.

Kuih ini merupakan sejenis kuih kering ini berbentuk bebola agak bulat diperbuat dari ramuan tepung gandum, telur, minyak sapi atau butter dan mempunyai berintikan kacang tanah bergoreng, atau badam dan sebagainya di dalamnya.

Kuih makmur ini popular di Malaysia dan dijual secara meluas terutama pada musim perayaan. Ia amat lazat, mudah dihasilkan dan harganya juga berpatutan.

Adakah anda rasakan bahawa artikel ini bermanfaat? jika ya, kongsikan kepada keluarga dan rakan-rakan anda!


7 Lukisan Termahal Di Dunia

Bolehkah anda melukis? Jika boleh, sejauh mana bakat anda sebagai seorang pelukis? Pastinya ramai di antara kita yang memiliki bakat melukis, sama ada secara semulajadi atau dengan hasil usaha ketekunan sendiri. Namun, dari mana sekalipun bakat anda, pastinya anda inginkan hasil karya anda dihargai oleh orang ramai.

Ada yang melukis hanya suka-suka dan ada yang menjadikannya sebagai karier. Memang tak dinafikan karier sebagai pelukis ini memberikan hasil yang lumayan, tetapi tidak kepada semua pelukis. Dan yang pastinya, anda mesti pernah terlihat lukisan-lukisan yang dijual dengan harga yang sangat mahal, namun karya itu tidaklah secantik mana, malah ada yang seolah-seolah contengan kanak-kanak. Bak kata mereka, hanya pencinta seni yang mampu menilai. Wallahualam.

Iluminasi.com kali ini ingin berkongsi dengan anda 7 lukisan yang paling mahal pernah dijual di atas muka bumi ini.

Diterjemahkan yang bermaksud "Women of Algiers" ini merupakan hasil karya pelukis tersohor dari Sepanyol, Pablo Picasso pada tahun 1955. Ia merupakan lukisan yang mempunyai 15 siri yang diinspirasikan oleh lukisan The Women of Algiers in their Apartment karya Eugène Delacroix pada tahun 1834. Ia telah dibeli oleh bekas Perdana Menteri Qatar, Hamad bin Jassim bin Jaber Al Thani pada tahun 2015 dengan harga RM767 juta.

Lukisan potret perkahwinan yang dijual sepasang dengan harga RM769 juta ini dihasilkan oleh pelukis Belanda, Rembrandt Harmenszoon van Rijn pada 1634. Ia dimiliki oleh keluarga Rothschild namun telah dibeli secara bersama oleh Louvre Museum dan Rijksmuseum pada tahun 2015. Ia merupakan lukisan termahal karya Rembrandt.

Ya, penulis tahu. Anda juga terpinga-pinga bertanyakan apa jenis lukisan kah ini? Ambil 3 warna berlainan dan mula warnakan kanvas anda, dan jual. Tidak semudah itu. Lukisan hasil karya pelukis abstrak dari Rusia, Mark Rothko, dilukis pada tahun 1951 dan dilukis dan digariskan dengan tidak sekata serta diwarnakan denga warna yang agak kabur. Dijual pada harta RM795 juta oleh Cherise Moueix kepada Dmitry Rybolovlev.

Pelukis Amerika, Jackson Polloc telah menghasilkan karya abstrak ini pada tahun 1948. Pasti ramai yang ternganga dengan harga jualan ini padahal lukisan ini seperti boleh dihasilkan oleh sesiapa. Namun hanya mereka yang benar-benar mengetahui seni lukisan sahaja yang dapat melihat dengan mata halus. Ia dijual dengan harga RM855 juta pada tahun 2015 oleh David Geffen Foundation kepada Kenneth C. Griffin.

Lukisan ini jelas menunjukkan 2 orang lelaki sedang bermain permainan kad, yang dilukis oleh pelukis Perancis, Paul Cézanne. Dihasilkan pada 1894, hasil karya ini mempunyai 5 siri lukisan yang berbeza dari segi saiz, jumlah pemain kad, dan tempat di mana mereka bermain kad. Pada tahun 2011, salah satu daripada siri lukisan ini telah dijual oleh George Embiricos kepada keluarga diraja Qatar dengan harga  di antara RM1.07 billion hingga RM1.28 billion.

Nafea faa ipoipo atau maksudnya dalam bahasa Inggeris "When Will You Marry?" dihasilkan pada 1892 dan merupakan hasil karya pelukis Perancis iaitu Paul Gauguin. Lukisan ini menunjukkan seperti sepasang kekasih yang sedang bercinta di taman. Sebelum dijual oleh keluarga Rudolf Staechelin kepada Sheikha Al-Mayassa bint Hamad Al-Thani secara senyap-senyap, ia dipinjamkan hampir 50 tahun kepada muzium di Switzerland, iaitu Kunstmuseum. Ia dipamerkan di pameran Fondation Beyeler, Riehen sehingga 28 Jun 2015.

Hasil karya minyak atas canvas ini merupakan hasil kreatif pelukis Belanda, Willem de Kooning. Lukisan yang dijual dengan harga yang sama seperti lukisan di nombor 2 iaitu RM1.28 billion oleh David Geffen Foundation kepada Kenneth C. Griffin ini disiapkan pada tahun 1955 dan berukuran 200cm panjang dan 175cm lebar. Ia merupakan lukisan termahal yang pernah dicatatkan sehingga hari ini, yang kemudiannya dipinjamkan kepada  Art Institute of Chicago.


Produk Kreatif IKEA Untuk Mudahkan Kerja Memasak

Misi IKEA adalah untuk memudahkan kerja dan memberi tunjuk ajar yang senang difahami kepada orang ramai. Siapa yang tidak terpesona bila melihat konsep susunan perabot yang dibawakan oleh mereka, sememangnya ia nampak cantik. Baru-baru ini IKEA mengeluarkan satu produk yang sangat kreatif untuk anda yang tidak tahu memasak serta memudahkan kerja memasak anda dan kami cukup yakin anda tidak akan mengikuti resipi secara manual lagi.

Taikun perabot dari Sweden ini bekerjasama dengan sebuah syarikat pemasaran iaitu Leo Burnett yang berpusat di Toronto untuk mewujudkan sebuah halaman memasak yang dikenali sebagaiCook This Page. Ia merupakan satu set resepi yang kreatif yang telah diumumkan pada majlis dapur IKEA baru-baru ini di Canada. Setiap satu halaman memasak itu memaparkan lukisan bahan-bahan yang diperlukan dan hanya perlu mengisi bahan-bahan yang diperlukan di tempat kosong yang telah disediakan.

Halaman resepi ini semua dicetak pada kertas parchment dan lukisan tersebut menggunakan dakwat makanan yang selamat. Anda hanya perlu isi bahan-bahan di halaman tersebut, gulung kertas tersebut dan memasukkannya ke dalam ketuhar. Halaman memasak ini masih belum lagi memasuki pasaran IKEA, tetapi konsep yang begitu kreatif ini kemungkinan dapat menggantikan buku masakan pada suatu masa nanti.

Jom kita lihat beberapa contoh halaman masakan yang pasti membuat anda teruja untuk mendapatkannya nanti.

Menu yang selalunya terdapat di restoran mewah, kini anda boleh memasak dan menikamatinya di rumah.

Lihat video di bawah ini dan dapatkan inspirasi untuk menjejakkan kaki anda ke dapur yang akan memudahkan kerja anda kelak.


Teka-Teki Imam Ghazali Pada Anak Muridnya

Pada suatu hari, Imam Ghazali mengumpulkan anak-anak muridnya lalu meminta anak-anak muridnya duduk. Imam Ghazali mahu bertanya kepada anak muridnya beberapa soalan.

Imam Ghazali pun bertanya kepada anak muridnya, "apa yang paling dekat dengan kita di dunia?"

Tersenyum saja Imam Ghazali. "Benar semua itu, tetapi yang paling dekat dengan kita adalah mati, kerana setiap yang bernyawa pasti akan mati."

"Soalan kedua," kata Imam Ghazali. "Apa yang paling jauh dengan manusia di dunia?"

"Bulan!" kata seorang. "Bintang!" kata seorang lagi. "Matahari, cikgu!" kata seorang lagi mencuba.

Tersenyum lagi Imam Ghazali mendengar jawapan mereka yang benar. "Memang betul kesemua jawapan itu, tetapi yang paling jauh dengan manusia adalah masa lampau kita kerana kita tidak mungkin akan dapat mengubah apa yang kita pernah lakukan sebelum ini."

"Apa yang paling besar di dunia?" tanya Imam Ghazali. Mereka memandang satu sama lain.

"Gunung!" cuba seorang. "Bumi ini," jawab seorang. "Matahari," kata seorang lagi.

"Benar semuanya. Tapi semua jawapan kamu tak sama besarnya dengan nafsu manusia yang tidak ada hadnya. Manusia ini memang tidak akan pernah merasa cukup dengan sesuatu yang dia ada, sehingga lalai mudah diajak nafsu."

Imam Ghazali tenang saja merenung anak muridnya yang nampaknya memahami apa yang cuba disampaikan.

Mereka berfikir sebentar tetapi kemudian mula menjawab. "Besi?" tanya mereka. "Kapal di lautan?" tanya mereka lagi. "Seekor gajah?" tanya sebelah lagi satu.

Imam Ghazali diam sahaja mendengar jawapan mereka sambil tersenyum. "Apa pula yang ringan di dunia jika apa yang kalian jawabkan tadi berat-berat belaka?"

"Debu cikgu?" jawab seorang. "Kapas," jawab seorang lagi. "Daun yang ditiup angin," jawab anak muridnya.

"Yang paling berat di dunia adalah menjaga amanah yang diberikan pada manusia. Langit, bumi dan gunung-ganang juga pernah disoal Allah swt. untuk menerima amanah, kemudian mereka tolak. Hanya Nabi Adam as. yang menerimanya lalu amanah itu jatuh ke tangan semua manusia."

"Apa amanah yang diterima Nabi Adam as. itu, Tuk Guru?" tanya murid-muridnya.

"Allah swt. bertanya sama ada sanggup atau tidak Nabi Adam as. memikul amanah jika dia berbuat baik, dia akan diberikan ganjaran dan jika dia berbuat keburukan, dia akan diseksa," terang Imam Ghazali. "Lalu Nabi Adam as. bersetuju untuk memikul amanah itu yang juga jatuh kepada kita semua."

"Meninggalkan solat," kata Imam Ghazali. "Terlalu banyak perkara yang akan membuatkan manusia terlupa untuk solat seperti pekerjaan dan perbincangan yang perlu dihadiri sehingga ramai yang meringankan keperluan solat pada dirinya."

"Yang terkahir, apakah yang paling tajam di dunia ini?" soal Imam Ghazali.

"Benar. Namun begitu setajam mana sekalipun pedang, tajam lagi lidah manusia. Apabila seseorang sudah hilang rasa takut pada Allah swt, dia tidak lagi takut untuk mencaci seseorang dengan lidah yang tajam, sedangkan dia sendiri tidak melakukan apa yang diperkatakan," kata Imam Ghazali."Pedang mampu memotong sesuatu, tetapi lidah mampu menyakitkan hati dan melukakan perasaan saudara sendiri, sesuatu yang pedang paling tajam tidak mampu lakukan," terang Imam Ghazali.


Berus Gigi Terlalu Kerap Dan Kasar Berisiko Merosakkan Gigi Dan Gusi

Gigi putih berseri memang idaman semua lapisan umur. Siapa yang tak mahukan gigi yang putih, lebih yakin untuk senyum dan berhadapan dengan orang ramai. Dan ramai yang beranggapan dengan menggosok gigi dengan kerap dan bersungguh-sungguh boleh membuatkan impian gigi putih berseri itu tercapai. Hakikatnya, tidak.

Tidak dinafikan memberus gigi dengan kerap adalah sangat penting untuk kesihatan gigi dan juga gusi. Namun, pakar-pakar memberi amaran bahawa ianya boleh memberi kemudaratan jika dilakukan dengan berlebihan. Memberus gigi dengan berlebihan boleh menyebabkan kepada gigi yang sensitif dan penyusutan pada gusi.

Mereka yang terdedah untuk menyebabkan kerosakan pada gigi atau gusi adalah mereka yang sangat mementingkan kebersihan gigi dan mulut, oleh itu mereka terlalu kerap dan memberus gigi dengan kuat, dengan harapan tekanan yang diberikan ketika memberus akan dapat membersihkan gigi mereka dengan lebih baik. Namun hakikatnya adalah sebaliknya kerana ia merosakkan gigi dan gusi. Selain itu, mereka yang menggunakan berus gigi berbulu sederhana atau keras juga mempunyai risiko ini.

Apabila anda memberus gigi dengan berlebihan, ia akan menyebabkan enamel pada gigi semakin surut. Selain itu, ia juga akan menekan permukaan gusi sekaligus mendedahkan bahagian akar yang sensitif. Masalah gigi seperti penyakit gusi (periodontal disease) dan kaviti pada akar gigi boleh disebabkan oleh penyusutan gusi akibat memberus gigi secara berlebihan.

Masalah-masalah ini akan menyebabkan anda memerlukan rawatan seperti rawatan saluran akar serta mencabut gigi. 10 hingga 20 peratus daripada populasi manusia dilaporkan oleh Wall Street Journal mengalami kerosakan pada gigi atau gusi disebabkan oleh memberus gigi berlebihan.

Bagi mereka yang ingin membuang plak pada gigi, caranya bukanlah dengan memberus gigi dengan tekanan yang kuat. Menurut Kevin Sheu, seorang pakar bedah gigi, plak adalah sangat lembut dan ia boleh dibuang dengan kain dengan hanya menggosok, dan jika anda boleh mencapai dimana sahaja ia berada.

"Apa yang anda perlu lakukan untuk menyingkirkan plak adalah dengan menggosok dengan penuh teliti, bukannya dengan memberus secara kuat dan kasar. Anda tak akan dapat apa-apa kebaikan jika memberus dengan kasar," tambahnya lagi.

Bagi menjaga kesihatan gigi dan gusi anda, jumpalah dengan pakar pergigian mengenai kekerasan bulu pada berus gigi yang sesuai dengan anda, serta menukar tabiat memberus gigi juga dapat membuatkan gigi dan gusi anda daripada menjadi lebih teruk.


6 Tips Cara Berjimat Elak Pembaziran Di Hari Raya Aidilfitri

Setiap tahun, bila dah nak dekat Hari Raya, kebanyakan kita pasti teruja dengan segala jenis persiapan, maklumlah, setahun sekali bak kata orang. Sepatutnya bersedih sebab Ramadhan dah nak berlalu, begitulah apabila adat melebihi keutamaan agama. Renung-renungkan. Ok, dah habis berleter, jom kita tengok tips-tips mudah untuk berjimat menjelang Aidilfitri tak lama lagi. Semoga bermanfaat!

Lebih jimat kalau pakai pakaian yang siap dijahit. Beli baju kurung dan baju Melayu dengan warna yang sama, tak semestinya corak yang sama. Peniaga-peniaga biasanya akan beri harga special sempena raya, jadi pandai-pandailah kita tawar-menawar. Tawar sikit-sikit saja ya, jangan lebih-lebih peniaga pun nak raya jugak.

Kalau anda lebih gemar dengan tempahan baju di kedai jahit, lebih mudah beli kain dengan satu corak atau warna sahaja, lebih mudah dan jimat, pantas dan efisyen, dah macam motto badan beruniform pulak.

Tetapi pastikan anda hantar kain untuk dijahit seawal mungkin kerana tukang jahit selalunya minggu pertama puasa dah 'tutup kedai'. Dan, pastikan kain baju raya anda semua tak sedondon dengan langsir rumah, boleh bayangkan?

Golongan hawa selalunya 'tewas' dengan godaan untuk menukar langsir baru bagi menghiasi rumah masing-masing pada Hari Raya nanti. Bukan salah mereka, salah premis-premis terkenal seperti Jakel tu sebab buat promosi dahsyat sangat.

Apa salahnya anda ulang pakai langsir-langsir lama yang ada, baru pakai sekali dah simpan dalam stor. Touch up sikit bagi ada kelainan, tambah manik, tambah renda, tambah nasik jangan malu-malu. Inilah masanya nak uji kreativiti masing-masing, bagi suami kagum sikit, tahun depan baru boleh demand.

Bagi yang tak bekerja tu, bolehlah guna masa terluang buat kuih raya sendiri. Daripada bazir duit untuk 'kuih tunjuk-tunjuk' yang belum tentu sedap, masuk angin, kurang tepung dan yang sewaktu dengannya.

Kebanyakan kuih dijual pada harga RM20-RM25 dengan kuantiti lebih kurang 50 biji sebalang. Apa lagi kalau letak nama Kuih Raya Neelofa confirm laku keras.

Kalau buat sendiri, kosnya lebih rendah, kualiti terjamin, boleh test rasa dulu (jangan rasa waktu siang).

Nak hidang kepada tetamu nanti pun tak risau makcik-makcik 'kepo' kutuk.

Jangan salah faham, bukan staff DIY datang hias rumah anda. Maknanya anda gunakan kreativiti anda untuk hias rumah dengan barang-barang yang sedia ada.

Jangka hayat perabot selalunya panjang, jadi tak perlu tukar setiap kali raya. Cukup sekadar beri sedikit sentuhan seperti menukar alas meja, mengecat dan ubah susun atur.

Lain-lain hiasan, boleh gunakan teknologi di hujung jari. Google je idea-idea home deco. Mudah dan jimat kan?

Yang ni 2 dalam 1. Elak bazir dan elak tragedi. Tak payah lah main mercun tu. Beli mahal-mahal lepas tu bakar, tak ke membazir namanya? Macam orang hisap rokok lah. Jangan marah ye.

Ibu bapa patut jadi watak utama halang anak-anak main mercun, ini tak, bapa yang pergi Siam borong sakan mercun penuh kereta.

Setiap tahun dengar kes tangan putus, jari hancur, mata buta dan sebagainya. Tak pasal-pasal nanti kena pergi Amerika buat tangan bionik, atau pergi Korea buat plastic surgery. Duit lagi tu.

Rasa nak je hantar orang yang suka main mercun ni ke negara bergolak seperti Syria, biar dia kenal 'mercun sebenar.'

Rasanya ini isu paling famous. Sebaiknya kalau nak bersedekah, lebih afdhal jika diberi pada bulan Ramadhan yang mulia ini. Ini juga disebabkan adat melebihi agama.

Pasti ramai dikalangan kita mempunyai hutang yang belum langsai. Utamakan membayar hutang kerana ia wajib, sedekah pula sunat.

Kalau anak-anak buah merengek minta juga, berilah sedikit, tak perlu nak tunjuk kaya. Lagi satu, sampul duit raya tu tak payah pun tak apa. Kanak-kanak ni dapat saja duit tu, sampul dah masuk longkang. Membazir je.

Maksudnya:"Sesungguhnya orang-orang yang membazir itu adalah saudara-saudara Syaitan, sedang Syaitan itu pula adalah makhluk yang sangat kufur kepada Tuhannya."

Pilihlah nak berjimat atau nak beraya sakan tetapi pening hutang keliling pinggang selepas raya nanti. Amalkan sikap sederhana kerana ia tuntutan agama kita. Renung-renungkan dan selamat berjimat.


Elakkan Daripada Melarang Anak Anda Lakukan 7 Perkara Ini

Mengajar dan mendidik anak kecil yang sedang membesar adalah sesuatu yang sangat mencabar, lebih-lebih lagi bagi mereka yang pertama kali mengalami pengalaman itu. Tiada rujukan dan bantuan membuatkan ramai yang serba salah mengenai apa yang patut dan tidak patut dibiarkan.

Oleh sebab itu pepatah anak ini seperti selembar kain putih dan ibu bapa lah yang bertanggungjawab mencorakkan mereka. Jika cantik coraknya, makan cantiklah kainnya dan sebaliknya. Pakar psikologi berpendapat bahawa peraturan dan had boleh membuatkan kanak-kanak berasa lebih selamat dan tenang. Namun, terdapat beberapa sekatan dan larangan yang boleh membuatkan mereka berasa sebaliknya seperti berasa tidak selamat dan melambatkan perkembangan mereka.

Iluminasi.com ingin berkongsi 9 larangan atau sekatan yang tak patut anda kenakan kepada kanak-kanak yang sedang membesar.

Ia adalah lumrah bagi mereka untuk selalu menangis kerana hati mereka lebih cepat tersentuh berbanding orang dewasa. Biarkan mereka menangis dan jangan malu jika mereka menangis.

Cara yang terbaik untuk mengajar mereka adalah dengan membantu mereka memahami kenapa mereka menangis dan cari jalan penyelesaian untuk atasi masalah tersebut.

Dengan berkata "Tidak" kepada mereka anda mungkin terlepas dari mengetahui apa yang mereka sebenarnya maksudkan. Ia juga akan melanggar sempadan untuk mereka belajar sesuatu yang mana kita orang dewasa tidak faham.

Daripada berkata "Tidak", adalah lebih baik untuk mencari kata sepakat atau menerangkan mengapa mereka perlu melakukan sesuatu yang mereka tidak mahu atau suka.

Selain daripada mencuba, kanak-kanak akan bertanya untuk mempelajari sesuatu yang mereka tidak tahu. Ia merupakan suatu proses yang sangat penting bagi mereka dan jika mereka kerap bertanya ia bermaksud mereka minat mempelajari sesuatu.

Memang lah penat nak jawab segala pertanyaan mereka kan, tapi cara terbaik untuk membantu mereka adalah dengan meluangkan masa berkualiti engan mereka supaya jalinan antara anda dan mereka sentiasa utuh walaupun mereka sudah dewasa.

Memang sepatutnya anda mengetahui setiap perlakuan dan gerak geri anak anda. Namun beberapa perkara seperti rahsia peribadi patut mereka simpan untuk mereka sahaja selagi ia tidak dikategorikan sebagai kesalahan. Ia bukanlah satu bentuk pembohongan tetapi lebih kepada mempunyai privasi sendiri ketika mereka sedang meningkat remaja.

Cuma terangkan kepada mereka yang anda sentiasa ada untuk mendengar masalah atau sesuatu yang mereka malu untuk berkongsi. Ia akan membentuk satu kepercayaan di antara anda dan mereka yang mana mengeratkan lagi hubungan keluarga.

Jika anak anda membuat bising seperti menyanyi atau bermain-main dengan riuh rendah, jangan halang mereka. Biarkan mereka berseronok selagi ia tidak melampaui batas kerana inilah satu-satunya masa untuk mereka berbuat demikian.

Saat-saat gembira ketika zaman kanak-kanak adalah sesuatu yang tidak dapat dibeli dan akan mencorakkan peribadi mereka pada masa depan.

Ketika membesar kanak-kanak akan mempunyai perasaan takut terhadap sesuatu bergantung kepada diri mereka sama ada haiwan seperti cicak atau katak, doktor atau rakan dan saudara anda yang tidak mereka kenali.

Itu perkara biasa, anda tak perlu rasa malu, sebaliknya anda perlu ingatkan mereka yang anda sentiasa ada untuk mereka. Dengan ini, mereka akan membina kekuatan dalaman dalam mengatasi ketakutan tersebut kerana jaminan daripada anda itu sangat berharga.

Bukan sahaja kanak-kanak melakukan kesalahan malah orang dewasa juga. Semua orang melakukan kesalahan namun apa yang menyebabkan mereka rasa lebih teruk adalah jika anda memarahi dan menengking mereka. Kesalahan merupakan satu proses pembelajaran ke arah mengetahui mana yang buruk dan baik.

Ia adalah lebih baik untuk menerangkan dan membetulkan kesalahan mereka supaya mereka ingat di kemudian hari. Jika anda memarahi mereka, tak hairanlah kalau mereka tak mahu buat sesuatu sendirian lagi selepas itu.


Duit Raya : Kerelaan Hati Atau Paksaan Persekitaran?

Tinggal kurang dari 10 hari sahaja lagi dalam bulan Ramadhan dan kita bakal merayakan Hari Raya Aidilfitri. Kelihatan orang ramai semakin berpusu-pusu ke pusat membeli belah bagi mempersiapkan diri untuk menyambut Syawal yang bakal tiba.

Tak kurang juga ramai yang sudah memuatnaik gambar duit raya yang ditukar serta sampul-sampul duit raya pelbagai corak di media sosial Facebook dan Instagram. Bagaimana dengan anda?

Bercakap pasal duit raya, ada yang tak sabar nak berikan kepada sanak saudara serta kanak-kanak yang berkunjung ke rumah, dan ada juga yang garu kepala. Kerelaan hati atau paksaan persekitaran? Saban hari, kadar duit raya semakin meningkat seolah-olah ia mengikut perkembangan ekonomi dunia.

Bagi kanak-kanak zaman dahulu, pakcik, makcik atau saudara terdekat (keluarga kebanyakan) biasanya akan memberi duit raya dalam lingkungan RM1 hingga RM5, kalau dapat RM10 itu memang sangat bertuah dah. Dan bagi kanak-kanak yang membuat "lawatan" rumah ke rumah, duit raya akan diberikan dalam lingkungan 20 sen sehingga 50 sen. Sangat jarang untuk dapat RM1 (syiling emas).

Penulis pernah diberikan 5 sen sahaja, dan lagi 5 sen digantikan dengan sebiji gula-gula. Jika dikira total adalah 10sen. Muka berkerut juga, tapi tak apa, banyak lagi rumah.

Namun, disebabkan perubahan zaman dan ekonomi, sudah tidak relevan untuk kita memberikan duit raya hanya 10 sen. Ia seolah-olah seperti satu lawak jenaka yang boleh buat semua orang ketawa. Bahkan, RM1 yang dulunya boleh membuatkan kita tersenyum lebar kini boleh dipersoalkan oleh kanak-kanak, "RM1 je ke bang?".

Bagi mereka yang bergaji besar sudah tentulah ia tidak memberikan sebarang masalah untuk memberikan duit raya yang banyak kepada kanak-kanak, tetapi perkara sebaliknya bagi mereka yang bergaji kecil dan tidak mampu. Jadi, ia seakan-akan memberi impak buruk kepada mereka yang bergaji kecil, kanak-kanak akan kata mereka ini kedekut.

Di sinilah anda perlu berfikiran lebih matang, dan tidak membandingkan dengan orang lain lebih-lebih di kala keadaan ekonomi yang sedang tenat. Jika anda mampu, beri lebih, jika tidak, cukup ala kadar sahaja. Jangan sampai nak menjaga status dan air muka sehinggakan anda makan maggi lepas raya, takpun sampai takut nak keluar beraya.

Jika ekonomi anda tahun ini sangat teruk, tidak salah jika anda tidak memberikan duit raya. Hidup anda bukan hanya nak difokuskan pada satu hari atau seminggu raya ini sahaja, masih banyak bulan lain yang anda perlu fikirkan, jadi bak kata matsaleh, "Don't sweat it la brader,".

Dalam hal ini, kita tak perlu ambil hati dengan kanak-kanak kerana mereka belum matang, dan jika anda berikan RM1 pun, mereka tetap akan ambil, dan berlalu. Selesai Syawal, mereka tidak akan lagi ingat dan "judge" kalau anda berikan RM1.

Juga peranan ibu bapa dalam mendidik anak-anak supaya tidak meminta-minta juga amat lah penting kerana membuatkan mereka yang tidak berkemampuan berasa serba salah. Hanya ambil jika diberi dan ucap terima kasih berapa sahaja yang diterima.

Apa yang penting adalah anda berikan ikut kemampuan diri anda, dan niat untuk menggembirakan kanak-kanak. Itu sudah cukup. Tidak perlu anda mahu berlumba-lumba atau menunjuk-nunjuk, bahkan tak perlu malu jika tak boleh beri banyak. Ia bukanlah perkara wajib.

Jika beri duit raya menjadi satu beban dan membuatkan anda terfikir panjang sepanjang perjalanan anda untuk balik kampung, ia sudah menjadi sesuatu yang tidak elok. Jika ada saudara mara yang perli anda, "Eh bagi seringgit je ke?", ia tidak menunjukkan siapa anda tetapi menunjukkan siapa mereka.

Jadi jangan jadikan budaya memberi duit raya satu beban, tetapi sebagai sesuatu yang menceriakan Hari Raya, baik bagi kanak-kanak mahupun anda. Ia dimulakan bertujuan menambahkan kegembiraan pada golongan kanak-kanak yang menerima dan juga golongan dewasa yang memberi.

Sama ada RM1 atau RM100, nilainya terletak kepada niat anda, bukan pada penghargaan kanak-kanak terhadap anda. Yang penting ia tidak membebankan hati dan minda anda. Chill la, raya mesti kena happy kan!


Orang Islam Perlu Tegur Rakan Yang Bukan Beragama Islam Juga

"Kamil, kita kawan dah lama," kata Alex. "Aku nak tanya you satu benda hopefully you are not offended, can?"

"Itu orang Islam, dia tak boleh minum alcohol, kan?" tanya Alex.

"Good. Itu halam, saya faham. Forbidden. Saya pun sudah baca all the reason kenapa Islam forbid Muslim minum arak," jelas Alex. "I also baca yang Islam ask you Muslim to be good to others, non Muslim too. So, kau sayang aku ke ni?"

"Hahahaha. Geli aku kau cakap camtu. Aku peduli pasal kau, sebab kau kawan baik aku, tapi aku sayang kau as kawan, hahaha," kata Kamil.

"Then, why you never beritahu saya don't drink alcohol la?" tanya Alex.

"Sebab kau Cina, aku tak nak la kata apa-apa," kata Kamil.

"But, it's a good thing kan? I drink alcohol pun sebab tradition family. I pernah dengar you mention to Zamri masa kita nak makan hari tu, about the restaurant in the hotel, you kata restaurant tu maybe used wine in their cooking," kata Alex.

"Yang hotel ada sign 'Halal' declare sendiri tapi still jual beer and wine tu kan?" tanya Kamil.

Alex mengangguk. "Yup, you look worried regarding that. So lastly kita tak jadi makan sana."

Kamil mengangguk kembali bersetuju. "Yup, Muslim cannot rely on 'maybe' to justify their action Alex."

"You remind Zamri about alcohol but why you never tegur me aa Kamil?" tanya Alex.

"Kau kan Cina, berapa kali aku nak ulang ni. Kan di Malaysia, we practice like that, ada boundaries on certain issues?" balas Kamil.

"Yes, I know, I know. But the truth is there's a lot of reason why it's bad kan, even scientifically?" tanya Alex. "Alcohol is bad according to your religion and science. If you say you are my best friend then how come you tak berani nak inform aku benda tu?"

"It's not about religion vs religion anymore la kan? It should be you kena berani say the right things kat aku, walaupun you Muslim, I Buddhist, rite?" soal Alex lagi. "Friends should remind their friends, correct?"

"Then how come dah 5 tahun kita kawan, you tak pernah advise aku supaya jangan minum alcohol? I thought those who believe in Islam, should teach whatever good in Islam, even to those who are non Muslim macam aku?" soal Alex. "Why aa you tak pernah sekali pun say anything?"

"Sebab orang Muslim kat Malaysia have to refrain themselves from bringing the issue, unless you asked first lah, for the sake of national harmony," jawab Kamil.

"Kau tak rasa there's something wrong about that ke bro?" balas Alex, membuatkan Kamil terdiam.


6 Golongan Yang Bebas Dari Azab Kubur

Rasulullah SAW berpesan sesungguhnya kubur adalah rumah pertama dari rumah diakhirat, siapa yang selamat didalamnya maka apa yang selepasnya lebih mudah baginya, apabila dia tidak selamat didalamnya apa yang selepasnya lebih buruk darinya.

Ada golongan manusia yang dikurniakan satu kerahmatan oleh Allah SWT kepada mereka, apabila suasana di alam kubur itu di dalam keadaan yang menakutkan, tiba-tiba mereka terlepas daripada pertanyaan oleh malaikat Mungkar & Nakir.

Berdasarkan hadis Rasulullah memang terdapat beberapa golongan yang tidak disoal di dalam kubur, antaranya adalah :

Murabit adalah mereka yang menjaga keselamatan sempadan negara Islam, ,kubu pertahanan dan mempertahankan negara sama ada di darat,laut dan udara. Mereka adalah polis, pegawai keselamatan, tentera dan lain-lain yang menjaga keselamatan orang lain daripada ancaman bahaya pihak musuh dengan niat kerana Allah. Mereka adalah golongan yang amat beruntung kerana berpeluang untuk beroleh nikmat keistimewaan ini.

Riwayat daripada Salman al-Farisi, Rasulullah SAW bersabda: “Orang yang hidupnya berjaga-jaga kerana menghalang terhadap serangan musuh di perbatasan iaitu mereka yang berjuang di jalan Allah sehari semalam itu lebih baik daripada berpuasa sebulan dengan melakukan qiam pada setiap malam. Sekiranya dia mati maka dia akan diberikan ganjaran atas tugasan yang dilakukannya itu. Diberikan ganjaran rezeki dan selamat daripada fitnah dalam kubur". (Riwayat Muslim)

Golongan ini terdiri daripada seseorang yang mati syahid ketika berperang antara orang Islam dan kafir. Rasulullah bersabda, sesorang yang mati syahid disisi Allah mendapat 6 perkara. 6 keistimewaan syahid adalah diampunkan baginya pada awal darahnya terpancut, dapat melihat tempat di dalam syurga, dihindarkan dari azab kubur serta mendapat keamanan daripada ketakutan besar (hari kiamat),diberi mahkota kehormatan daripada batu yang paling baik di dunia serta isinya dan dikahwinkan dengan 72 bidadari dan dapat memberi syafaat kepada 70 orang daripada saudara maranya. (Riwayat al-Tirmidzi dan Ibn Majah)

Surah Al-Mulk wajar diamalkan terutamanya sebelum tidur, selepas ataupun sebelum menunaikan solat sunat Witir. Rasulullah saw menganjurkan surah Al-Mulk sebagai bacaan rutin setiap umat Islam kerana kelebihan utamanya sebagai penghalang dari azab kubur dan beroleh pengampunan dosa dari Allah.

Ibnu Abbas meriwayatkan bahawa Rasulullah SAW bersabda tentang surah al-Mulk : “Ia adalah penghalang daripada azab kubur.” (Riwayat al-Tirmidzi)

Rasulullah saw bersabda :  “Sesungguhnya di dalam Al Quran terdapat 30 ayat yang kandungannya akan memberi syafaat kepada orang yang membacanya sehingga ia akan mendapat keampunan dosanya iaitu Tabarakallazi biyadihil mulk.” (Riwayat Ahmad)

Golongan ini terdiri daripada seseorang yang meninggal dunia pada hari Jumaat atau pada malam Jumaat. Diriwayatkan daripada Abdullah bin Umar, Rasulullah bersabda:

"Tidak ada seorang muslim yang mati pada hari Jumaat atau pada malam Jumaat kecuali dia pasti akan dipelihara Allah daripada fitnah kubur." (Riwayat Ahmad dan al-Tirmidzi)

Seseorang yang mati disebabkan sakit perut juga tergolong daripada golongan yang bebas daripada azab kubur. Rasulullah bersabda: "Sesiapa dibunuh oleh perutnya sendiri (mati kerana sakit perut), dia tidak di azab didalam kuburnya." Riwayat al-Nasai'i dan Ibn Hibban)

para siddiqin iaitu para sahabat Rasulullah dan mereka yang benar-benar beriman kepada ajaran Islam walaupun tidak pernah bertemu dengan Rasulullah. Al-Hakim menegaskan bahawa para siddiqin tidak akan disoal di dalam kubur kerana di dalam doa yang dijadikan amalan membuktikan orang yang telah diberi nikmat oleh Allah dikalangan nabi, para siddiqin, para syuhada dan mereka yang salih.

Mudah-mudahan kita tergolong di antara golongan yang terselamat di alam kubur kelak. Amin.


5 Fakta Menarik Tentang Tidur

Menurut sebuah kajian daripada laman web National Institute of Health, sebelum television berwarna diperkenalkan, seramai 15% bermimpi dalam keadaan berwarna hitam dan putih sahaja. Satu kajian telah dijalankan oleh pihak mereka di mana 2 kumpulan manusia yang berbeza umur telah dikaji dan menunjukkan bahawa manusia yang lebih tua dan tidak mempunyai pengalaman melihat television berwarna akan mendapat mimpi 'greyscale' atau berwarna hitam putih. Sebaliknya, golongan yang lebih muda lebih cenderung untuk mendapat mimpi yang berwarna.

Ini bukanlah satu fakta yang baru atau mengejutkan sekiranya anda seorang pencinta kucing. Bagi mereka yang membela kucing, anda akan perasan bahawa kucing anda kerap tidur dan hanya akan terjaga pada waktu-waktu tertentu untuk bermain, makan dan bermanja dengan anda. Malah, anak-anak kucing yang baru lahir akan tidur sebanyak 90% sehari bersamaan dengan 22 jam!

Seorang pelajar daripada California yang bernama Randy Gardner telah tidak tidur selama 11 hari 24 minit (264.4 jam) berturut-turut pada tahun 1964. Perkara ini tidak patut docontohi kerana dia mempunyai masalah untuk tidur malam. Sekiranya anda tidak tidur untuk jangka masa yang lama seperti ini, anda akan lebih mudah untuk mendapat penyakit kerana tahap kecergasan badan anda yang lemah.

Dysania / Clynomania merupakan satu sindrom yang menyebabkan anda sangat sukar untuk bangun daripada tidur. Salah satu cara yang berkesan untuk mencegah sindrom ini adalah dengan menggunakan bunyi alarm yang berbeza setiap hari. Selain itu, amalkan untuk tidur awal daripada biasa supaya anda akan berasa lebih segar dan mudah untuk bangun pagi

Fenomena ini digelar 'hypnic jerk'. Ia lebih kerap berlaku pada usia muda dan akan semakin berkurang apabila anda meningkat dewasa. Anda boleh baca artikel ini untuk mendapatkan maklumat lanjut tentang hypnic jerk.


Kenapa Anak Kampung Lebih Tahan Lasak Dari Orang Bandar

Sebagai ibu bapa, adalah penting untuk memastikan persekitaran anak-anak kita terutamanya bagi anak yang masih kecil agar sentiasa bersih. Namun begitu, tahukah anda bahawa persekitaran yang 'terlampau bersih' sebenarnya tidak elok untuk sistem imunisasi kanak-kanak?

Ibu bapa di barat terutamanya, gemar menggunakan sabun antibakteria, hand sanitizer dan seangkatan dengannya untuk yang bukan sahaja membunuh bakteria tetapi juga microb yang penting untuk membentuk sistem imunisasi kanak-kanak.

Tanpa microb ini kanak-kanak tidak berupa meningkatkan sistem imunisasi badan mereka, seterusnya mendedahkan mereka kepada penyakit-penyakit kronik seperti asma. Perkara ini diakui oleh Marie-Clairie Arrieta, seorang pakar mikrobiologis dan salah seorang penulis buku Let Them Eat Dirt: Saving Our Children from an Oversanitized World.

Kajian di lab selama beberapa tahun juga menunjukkan bahawa microb sangat diperlukan pada peringkat awal pertumbuhan manusia (iaitu pada zaman kanak-kanak) untuk membentuk sistem imunisasi yang kuat.

Pada peringkat awal kehidupan, badan kita tidak mempunyai sistem imunisasi yang kuat. Microb yang ada pada tubuh badan kita akan menghasilkan sejenis molekul yang akan berinteraksi dengan immune cell yang ada pada badan, seterusnya 'melatih' sel tersebut untuk menangkis ancaman daripada sel yang dihasilkan oleh microb tersebut.

Fakta in disokong juga oleh bukti epidemologikal mengapa kanak-kanak yang tinggal di ladang atau kawasan luar bandar kurang mendapat penyakit kronik seperti asma berbanding kanak-kanak yang tinggal di bandar. Ini berbeza dengan kehidupan kanak-kanak di bandar.

Kajian yang dilakukan juga mendapati peningkatan jumlah penghidap penyakit kronik seperti asma, obesiti dan alergik adalah selari dengan gaya hidup manusia kini yang 'terlalu' mementingkan kebersihan sehingga menghalang pendedahan anak-anak kepada microb yang penting untuk membina imunisasi badan mereka pada peringkat awal.

Jadi bagi ibu bapa, sekiranya anak-anak anda gemar bermain di luar, biarkan! Selain penting untuk melatih sensori dan motor pergerakan anak-anak, ianya juga penting untuk meningkatkan sistem imunisasi mereka.


10 Pemain Bola Sepak Dijemput Ajal Ketika Beraksi Atas Padang

Sesungguhnya mati itu adalah pasti. Jika telah ditakdirkan kita menemui ajal, ia pastinya tidak akan lewat atau cepat walaupun sesaat. Di mana sahaja kita berada, apa sekalipun yang sedang kita kerjakan, bila ajal tiba menjemput, pasti kita akan pergi. Kerana itu kita perlu sentiasa ingatkan kematian agar kita sentiasa bersedia bila ia datang menjemput.

Pemain bola sepak juga tidak terlepas daripada dijemput ajal ketika sedang beraksi di atas padang. Memang tidak banyak kes seperti ini namun ia bukannya mustahil. Terdapat nama-nama besar yang telah meninggal dunia.

Iluminasi.com ingin berkongsi 10 pemain bola sepak yang menemui ajal ketika sedang beraksi atas padang.

Pemain antarabangsa dari Itali, yang bermain kali terakhir untuk kelab Livorno dalam Liga Serie B, pinjaman dari kelab Udinese.

Ketika perlawanan antara kelabnya Livorno menentang Pescara pada 14 April 2012, beliau mengalami serangan jantung lalu jatuh ke atas padang.

Paramedik sempat memberikan rawatan kepadanya ketika masih di atas padang dengan menggunakan defibrillator.

Laporan mengatakan beliau telah meninggal dunia sebelum tiba di Hospital Santo Spirito. Ketika meninggal, beliau hanya berusia 25 tahun.

Pemain Indonesia yang berumur 27 tahun ini bermain dalam Liga Premier Indonesia ketika menemui ajalnya.

Penyerang kelab Persiraja itu bertembung dengan penjaga gol lawan dan menerima hentakan kaki pada badannya ketika insiden lantas mengalami pendarahan dalaman.

Beliau kemudiannya digantikan oleh pemain simpanan dan menonton baki perlawanan di bangku simpanan sehinggalah keadaan menjadi bertambah buruk.

Beliau kemudiannya dikejarkan ke hospital, dan meninggal dunia keesokan harinya.

Pemain muda India ini maut ketika meraikan jaringan gol dengan cara yang merbahaya pada 19 Oktober 2014.

Ketika insiden, beliau cuba melakukan lompatan somersault yang berakhir dengan pendaratan lehernya ke atas tanah.

Beliau yang tidak sedarkan diri akibat pendaratan bahaya itu telah dikejarkan ke hospital dan melalui imbasan CT yang menunjukkan kecederaan parah pada saraf tunjangnya.

Kecedaraan parah itu tidak dapat diselamatkan lagi dan beliau hanya berusia 23 tahun ketika itu.

Pemain kelab Al-Merreikh dalam liga di Sudan ini berasal daripada Nigeria dan berumur 25 tahun ketika maut menjemput.

Pada 6 Mac 2010, pemain penyerang itu secara tiba-tiba rebah dan tidak sedarkan diri.

Beliau disahkan meninggal dunia dalam perjalanan ke hospital dan laporan autopsi melaporkan peredaran darah beliau tersekat akibat daripada serangan jantung.

Merupakan seorang pemain tengah kelab Zadar dalam liga divisyen satu Croatia, dan berasal daripada Yugoslavia.

Pada perlawanan pada 29 Mac 2008 menentang kelab HNK Cibalia, Hrvoje mengalami kecederaan pada kepala yang teruk setelah terlanggar dinding kongkrit yang berada 3 meter dari garisan tepi.

Kejadian itu akibat perlanggarannya dengan pemain lawan yang cuba untuk mendapatkan bola.

Beliau kemudiannya koma dan menjadi stabil, namun terdapat jangkitan yang menyebabkan suhu badannya meningkat secara mendadak menyebabkan keadaannya makin parah.

Beliau akhirnya meninggal dunia pada hari yang sama ketika berusia 24 tahun akibat otaknya yang tidak lagi berfungsi.

Berasal dari Brazil dan diberi nama jolokan "Serginho" adalah pemain pertahanan kelab Campeonato Brasileiro ketika meninggal dunia pada usia 30 tahun.

Perlawanan menentang Sao Paolo pada 27 October 2004 itu menyaksikan Serginho diserang sakit jantung ketika perlawanan berbaki 30 minit.

Dikatakan jantungnya berhenti berdegup serta-merta ketika kejadian namun masih dibawa ke hospital dan dilaporkan berat jantungnya adalah dua kali ganda daripada berat normal iaitu 600 gram.

Beraksi untuk kelab Liga Sepanyol iaitu Sevilla dan mewakili Sepanyol dalam peringkat antarabangsa.

Pada insiden 26 Ogos 2007 dimana beliau baru berusia 22 tahun itu, Antonio rebah dan tidak sedarkan diri di atas dalam kotak penalti.

Ia diakibatkan oleh serangan jantung dan kemudiannya kembali sedar lalu digantikan. Ketika berjalan ke bilik persalinan, Antonio rebah sekali lagi dan dikejarkan ke rawatan rapi.

2 hari kemudian beliau disahkan mengalami beberapa kegagalan organ dan kerosakan pada otak yang tidak dapat dipulihkan.

Penyebab utama adalah serangan jantung yang berpanjangan yang diwarisinya dikenali sebagai "arrhythmogenic right ventricular dysplasia".

Marc Vivien Foe merupakan pemain antarabangsa Cameroon yang juga beraksi untuk kelab Manchester City ketika itu, pinjaman dari kelab Perancis, Lyon.

Pemain tengah berkaliber ini rebah ketika perlawanan memasuki minit ke-72.

Insiden yang berlaku pada 26 Jun 2003 itu menyaksikan Marc masih bernyawa ketika itu namun meninggal dunia di atas padang sejurus selepas itu walaupun dengan ketibaan pasukan perubatan.

Usaha untuk menghidupkan kembali jantungnya oleh pasukan perubatan yang mengambil masa 45 minit itu gagal. Laporan autopsi menunjukkan beliau maut akibat "hypertrophic cardiomyopathy" yang diwarisinya.

Sebelum beliau rebah, pengurus pasukan yang menyedari Marc yang kelihatan agak letih ingin menggantikannya namun beliau memberi isyarat beliau mahu bermain. Marc meninggal ketika berusia 28 tahun.

Pemain yang pernah menerima anugerah "Scottish PFA Young Player of the Year Award" sebanyak dua kali ini berasal dari Scotland dan meninggal dunia ketika berusia 35 tahun pada 29 Disember 2007.

Ketika insiden berkenaan, beliau baru sahaja mahu digantikan, tapi tiba-tiba rebah. Beliau dirawat beberapa minit di atas padang dan dikejarkan ke hospital selepas itu namun tidak dapat diselamatkan.

Di antara saat-saat yang paling menyayat hati jika anda menonton video bagaimana Miklos Feher tiba-tiba tunduk seakan-akan kesakitan dan kemudiannya terduduk.

Pemain berasal dari Hungary ini yang hanya berusia 24 tahun ketika itu kemudiannya dikerumuni oleh pemain dari kedua-dua pasukan. Pasukan medik kemudiannya sampai dan memberikan rawatan CPR kepada beliau.

Pemain-pemain lain ketika itu sudah mula menangis melihatkan kejadian itu.

Kematiannya disahkan pada malam tersebut akibat daripada jantung berdegup kencang disebabkan oleh "hypertrophic cardiomyopathy"


Kenapa Bulan Ramadhan Pun Kita Suka Membazir? - Hikmah Berpuasa

Di bulan yang mulia ini, pastinya ramai di antara kita yang berebut-rebut membeli juadah enak dan sedap untuk berbuka. Tanpa memikirkan perut kita mempunyai had, kita terus beli dan membeli, sehinggalah hati dan nafsu terlunas. Hati mengiyakan perbuatan kerana ia merupakan setahun sekali, apa salahnya. Hanya tunjuk yang mana mahu, dan bayar sahaja.

Namun, hakikatnya, kurang dari separuh juadah yang dibeli tidak tersentuh oleh kita, kerana sudah kenyang dek beberapa gelas air. Lebihan makanan tadi dan menyimpannya ke dalam peti sejuk untuk disantap sahur nanti. Namun bangun sahur kita hanya menjamah beberapa suap makanan dan air. Keesokkan harinya makanan tadi dibuang, dan proses membeli memuaskan nafsu makan kembali berulang.

Pernahkah kita terfikir akan antara salah satu hikmah berpuasa, iaitu untuk menahan nafsu? Ya betul kita telah berpuasa sepanjang hari, dan kita sepatutnya berhak menjamah apa yang kita mahu, tapi membazir adalah suatu yang sangat dibenci Allah.

Sedang kita membuang makanan yang masih elok, terdapat 2 orang kanak-kanak yang sedang mengutip cebisan roti di celah-celah runtuhan batu-bata dan pasir untuk melapik perut yang lapar. Itulah hakikat yang sedang berlaku seperti dalam video ini.

2 beradik ini sedang mengutip cebisan roti yang dibuang oleh orang di sekitar kawasan rumah mereka. Makanan itu diberikan melalui bantuan kemanusiaan, dan malangnya si kakak yang berumur 10 tahun di dalam video ini memberitahu bahawa keluarga mereka tidak mendapat bantuan tersebut menyebabkan mereka terpaksa berbuat demikian.

Tambahnya lagi, baki makanan yang sepatutnya diberikan kepada orang lain dibuang ke atas tanah begitu sahaja.

Jika tiada sesiapa yang menyebelahi kami, Allah akan menyebelahi kami. Kami bersabar dan Allah akan memberikan penyelesaian kepada semua ini.

2 kanak-kanak itu berasal dari Al-Hajar Al-Aswad, sebuah bandar miskin yang terletak di pinggir bandar Damascus, Syria. Perang yang melanda sehingga kini menyebabkan keadaan mereka semakin terdesak dan memerlukan bantuan kehidupan asas.

Sambil mengutip dan memasukkan roti ke dalam mulut mereka, kelihatan si kakak sedang mengumpulkan cebisan-cebisan yang lain ke atas sekeping roti yang katanya akan dimasukkan ke dalam sup yang mereka masak. Mereka menjalani kehidupan serda daif dengan hanya bergantung kepada sup, sup yang dimasak dengan rempah, indomee dan rempah maggi (bantuan kemanusian Malaysia) sudah hampir setahun lamanya.

Ketika ditanya apakah mesej yang hendak disampaikan kepada dunia yang telah mengabaikan dan tidak memberikan bantuan kepada mereka, ini jawapan dari kanak-kanak itu :

Walaupun hidup dalam serba daif, kanak-kanak berumur 10 tahun ini masih berpegang teguh dan percaya bahawa Allah berada di pihak mereka serta masih mampu mendoakan kegembiraan dan kebahagiaan kita.

Semoga video yang anda tonton ini membawa keinsafan dalam diri kita, dan agar kita dapat meringankan tangan kita untuk membantu saudara seagama kita yang sedang menjalani dugaan besar dan berat daripada Allah S.W.T.


Tips Didik Anak Yang Suka Menipu dan Mencuri

Setiap ibu bapa yang berkahwin pasti mahu mempunyai cahaya mata. Cahaya mata adalah pelengkap setiap perkahwinan. Dapat melihat sendiri bagaimana seorang bayi membesar merupakan pengalaman yang cukup bernilai untuk setiap individu.

Walaupun begitu, kanak-kanak akan melalui satu fasa di mana mereka akan mula belajar untuk berbohong dan mencuri. Faktanya, semua kanak-kanak akan berbohong sementara ada segelintir yang akan bertindak kurang jujur dan mencuri.

Apa yang berlaku ketika itu sebenarnya adalah setiap kanak-kanak sedang belajar sempadan tentang apa yang boleh dan apa yang tidak. Mereka belum kenal apa itu sempadan jadi satu-satunya cara mereka akan berkelakuan, adalah dengan melanggar sempadan-sempadan tersebut.

Apa yang penting, golongan dewasa perlu sedar apakah kelakuan yang normal yang akan ditunjukkan dan apa teknik terbaik menanganinya. Berikut adalah panduan, tips dan petua untuk atasi masalah ini.

Memang semenjak dari kecil lagi sebenarnya kanak-kanak atau bayi menipu, cuma kita tak kata dia menipu. Contohnya apabila ada benda tumpah, pasti si abang akan menyalahkan adik atau si adik menuding jari pada abang.

Menipu adalah satu kemahiran yang perlu dipelajari supaya kanak-kanak faham realiti. Dengan menipu mereka sedar mereka mempunyai fikiran, pengetahuan dan kepercayaan yang bergantung dengan diri sendiri.

Apa yang disarankan adalah dengan membuang satu tabiat yang ibu bapa gemar buat; white lies atau 'bohong sunat' kata orang Melayu. Apabila ada insiden yang memaksa ibu bapa itu berbohong, anak-anak akan ingat apa yang berlaku.

Ajar anak tentang kepentingan bercakap benar. Ajar mereka tentang punca dan akibat. Jika mereka melakukan kesilapan seperti merosakkan sesuatu dan menipu bukan dia yang buat, terbalikkan isu tersebut. Terangkan pada anak anda apa dia rasa jika barang dia yang dirosakkan.

Hentikan tabiat menipu seperti "ajak pergi shopping tapi sebenarnya ada niat lain" yang kerap diamalkan ibu bapa untuk mengawal unsur suka menipu anak anda.

Apabila bertanding, pasti ada kanak-kanak yang akan mengambil jalan mudah untuk menang dan meraikan kemenangan itu. Itu juga salah satu perkembangan mental kanak-kanak. Bagi setiap kanak-kanak, memenangi sesuatu yang dia rasa dia berkemahiran adalah sangat penting.

Sebagai contoh jika anda sedang bermain dam dengan anak dan anak anda menggerakkan biji dam kepunyaan dia supaya dia dapat faedah lebih. Jelaskan pada mereka yang bertanding itu bagus tetapi menang dengan kaedah yang salah itu tidak menyeronokkan.

Selalunya, jika seseorang kanak-kanak itu sudah dilatih dengan baik, pada umur sekitar 8 tahun dia sudah mampu mengerti buruk baik berlaku kurang jujur dan memenangi sesuatu.

Ada satu aspek yang membimbangkan jika tidak dibendung. Dalam satu kajian, kanak-kanak berusia 3 ke 7 tahun diminta bermain kad tanpa melihat kad yang ada. Hampir suku dalam kumpulan tersebut melihat kad tersebut ketika mereka rasakan tindakan mereka itu tidak dapat dilihat. Daripada kesemua yang kurang jujur itu, 83% berbohong apabila ditanyakan adakah mereka ada melihat kad tersebut.

Ini menunjukkan seorang kanak-kanak yang gemar berbohong, berkemungkinan besar akan lebih gemar melakukan perkara-perkara berbentuk penipuan.

Kanak-kanak membesar dengan menganggap segala benda yang berada di sekitar mereka, kepunyaannya. Semakin besar mereka semakin mereka memahami konsep tuan punya barang, bagaimanapun untuk sesetengah kanak-kanak, mereka masih lagi merasa ada rasa ingin memiliki sesuatu walaupun tahu bukan hak milik mereka.

Amat penting untuk ibu bapa mendidik anak-anak tentang hak pemilikan barang. Yang lebih penting, jangan sesekali memanggil anak anda pencuri. Ajarkan anak anda tentang harta orang lain dan beritahu dia, dia perlu memulangkan barang tersebut pada tuan punya barang. Ajar dia meminta maaf.

Untuk kanak-kanak yang lebih besar, gunakan taktik psikologi yang menggambarkan kekecewaan. Kanak-kanak ini mampu memahami rasa risau jika mereka hilang kepercayaan ibu bapa atau sanak-saudara.

Ibu bapa perlu mengenalpasti waktu di mana tiga sifat negatif boleh kekal menjadi tabiat buruk anak. Terdapat beberapa faktor yang boleh membantu anda mengesan gejala ini.

Apabila wujudnya satu corak yang sekata bila berlakunya kejadian-kejadian ini, itu salah satu petunjuk untuk ibu bapa supaya perlu mengambil langkah segera. Adakah anak anda melakukan tabiat itu berulang kali? Adakah tabiat itu berlaku selepas anak anda mengalami tekanan emosi?

Lihat reaksi anak anda. Adakah dia menunjukkan sifat bersalah selepas ditangkap melakukan tabiat buruk? Adakah dia tidak menunjukkan sebarang emosi bersalah?

Adakah tabiat itu tetap diteruskan walaupun sudah ditegur berulang kali? Itu adalah satu tanda yang perlunya lebih ibu bapa terhadap anak kerana apabila berlakunya pengulangan tersebut, ini menunjukkan sama ada bentuk didikan ibu bapa itu tidak sampai atau anak itu mempunyai masalah lain yang tidak mampu dia ceritakan.

Selain itu, ibu bapa perlu memahami yang kanak-kanak akan membuat tabiat buruk dalam suasana negatif, seperti ibu bapa yang gemar bertengkar atau ibu bapa yang bercerai misalnya.

Kanak-kanak sangat sensitif kepada persekitaran mereka jadi sebarang bentuk ancaman yang membuatkan mereka takut atau bimbang, mampu membuatkan tabiat buruk berbohong, menipu dan mencuri akan berlaku dengan lebih kerap lagi.

Artikel ini adalah lahan semula Why do Children Lie, Cheat and Steal?


5 Tragedi Kematian Ketika Facebook Live, Bukti Teknologi Boleh Disalahguna

Semakin hari semakin ramai orang menggunakan teknologi Facebook Live yang mampu memuatnaik video pada kadar kelajuan tinggi untuk kita berkongsi perkara yang kita suka. Walau bagaimanapun, dengan wujudnya teknologi yang dapat diakses dengan begitu mudah, pasti akan wujud pihak yang menyalahgunakan kemudahan tersebut untuk tujuan peribadi atau tujuan lain.

Berikut adalah 5 tragedi yang berlaku di seluruh dunia yang dimuatnaik secara langsung melalui Facebook Live.

Pada 18 Mei 2017, seorang kanak-kanak berumur 12 tahun sedang bermain-main di rumahnya bersama-sama beberapa orang kawannya di pekan Santa Rosa de Clachines, Argentina.

Mereka yang menonton dapat melihat budak lelaki tersebut memegang senapang shotgun sambil bergurau-gurau dengan rakannya. Sambil mengacukan senjata pada rakannya yang bernama Georgina Magali Vega, budak lelaki tersebut yang tidak dinamakan, menarik picu senapang sambil berkata "kalau awak bunuh saya, saya bunuh awak" dan satu tembakan tepat ke arah muka Georgina dilepaskan.

Georgina disahkan meninggal dunia di situ dan kes itu dianggap sebagai kes kemalangan.

Steve Stephens atau The Cleveland Killer memuat naik videonya melalui Facebook Live menceritakan tentang niatnya mahu membunuh seseorang, tetapi amarannya tidak mendapat perhatian ramai. Pada ketika itu, teman wanita Stephens baru saja memutuskan hubungan mereka.

Tidak berapa lama kemudian, dia memuatnaik video dia sedang turun dari kereta mendekati seorang warga tua bernama Robert Godwin, 74 yang sedang berjalan keseorangan mencari tin kosong.

Stephens mendekati Godwin dan bertanya tentang masalah hubungannya dengan bekas teman wanitanya, kemudian bertindak mengeluarkan sepucuk pistol dan menembak mati Godwin yang langsung tidak dikenalinya.

Dua hari kemudian, seorang pekerja pandu lalu McDonalds yang mengenali Stephen, menelefon polis ketika Stephens memesan nuget ayam. Polis berjaya mengejar kereta Stephens. Namun Stephens sempat menembak dirinya sebelum diberkas.

Pada 11 Oktober 2016, Erdogan duduk di atas katil sambil memegang senapang. Baharu saja putus cinta dengan teman wanitanya, Erdogan kelihatan sugul dalam video tersebut.

Dengan menggunakan telefon, dia memuatnaik video ke Facebook Live. Dia meminta orang yang menonton supaya teruskan menonton dan kemudian memberitahu kepada penonton yang dia akan membunuh diri. "Tak ada orang percaya yang saya akan bunuh diri - jadi tengok ni," kata dia.

Dia menarik picu tetapi tidak berjaya kerana kunci keselamatan masih tertutup. Kemudian dia kelihatan membuka kunci keselamatan senapang tersebut lalu mengacukan senapang itu ke dadanya dan tidak berapa lama kemudian, kedengaran bunyi tembakan lalu telefon yang dipegang Erdogan terjatuh, membuatkan tidak ada apa-apa visual kelihatan.

Seorang remaja perempuan berusia 15 tahun diajak oleh rakannya ke satu rumah di bahagian barat bandar tersebut. Apabila sampai di rumah tersebut gadis tersebut di halang daripada keluar dan bermulalah tragedi yang sangat menyayat hati.

Seramai 6 orang pelajar lelaki berusia di antara 14 hingga 15 tahun mengambil giliran untuk merogol beliau. Salah seorang daripada mereka merakam video kejadian tersebut sementara seorang lagi membuat siaran langsung insiden itu di Facebook Live.

Ibu kepada remaja tersebut hanya mengetahui di mana anaknya selepas salah seorang jiran kepada anak saudara ibunya memberitahu tentang video tersebut yang dipaparkan di Facebook.

Yang lebih menyedihkan, seramai 40 orang menonton siaran itu secara langsung tanpa membuat laporan kepada pihak berkuasa.

Wuttisan Wongtalay, seorang rakyat Thailand menggantung dirinya bersama anaknya terlebih dahulu dan semua yang berlaku dimuatnaik secara langsung melalui Facebook Live. Wuttisan membawa anaknya yang bernama Beta ke sebuah bangunan tinggal di daerah Phuket.

Mereka pun naik ke tingkat atas bangunan tersebut lalu mengikat tali pada leher anaknya yang baru berusia 11 bulan sebelum menurunkan anaknya supaya tergantung di bucu bangunan tersebut. Kemudian, Wuttisan sendiri mengikat lehernya dengan tali dan turun ke bawah di sebelah anaknya.

Wuttisan melakukan tindakan sedemikian selepas mengesyaki isterinya curang dengan lelaki lain. Yang menyayat hati, semua tindakan Wuttisan itu ditonton oleh isteri dan keluarganya melalui Facebook, namun maklumat lokasi tidak diketahui menghalang pihak berkuasa sampai ke tempat itu untuk mencegah perkara itu berlaku.

Saya ingin berpesan, walaupun teknologi itu ada tapi kita perlu senantiasa ingatkan diri kita sempadannya. Teknologi ini dapat banyak membantu kita, tetapi apabila sudah disalah guna, pasti akan membawa kepada binasa. Selain itu, kita juga perlu sentiasa berwaspada jika terlihat sebarang video yang mencurigakan dan janganlah hanya mampu meneruskan tontonan. Hubungi pihak berkuasa secepat mungkin sebelum tragedi menimpa.


5 Kuman Parasit Dalam Daging Khinzir Penyebab Babi Diharamkan

Apabila ditanyakan kepada mereka yang pernah makan daging khinzir, semua mengatakan khinzir jauh lebih sedap berbanding daging ayam. Daging khinzir dikelaskan sebagai daging putih atau white meat.

Mempunyai kandungan lemak dan kolestrol yang cukup tinggi, namun daging khinzir tetap menjadi pilihan orang ramai sebagai salah satu diet harian. Bagaimanapun, sebagai umat Islam, kita dilarang memakan daging khinzir berdasarkan perintah Allah swt. yang dinyatakan 5 kali dalam al-Quran. Mengapa?

Terdapat banyak kajian saintifik yang membuktikan keburukan daging khinzir kepada manusia kerana menjadi perumah kepada pelbagai jenis makhluk yang berbahaya kepada kesihatan manusia. Bagaimana rupa makhluk-makhluk ini? Jom kita lihat.

Berasal dari dalam usus khinzir, apabila sudah dimakan dan berada di dalam usus manusia, mampu membesar sehingga 10 kaki (KAKI!) panjangnya. Apabila sudah matang, cacing ini akan melekatkan mulutnya pada dinding usus manusia untuk makan.

Oleh kerana cacing ini akan memakan beberapa jenis toksin yang berada dalam usus, individu itu akan mengalami kekurangan darah dan mudah mengalami masalah usus.

Bagi kanak-kanak yang dijangkiti pula, mereka akan lebih mudah mendapat histeria atau penyakit kebimbangan (anxiety attack).

Lebih dikenali sebagai 'cacing babi' atau 'pig worm', trichinella adalah spesis parasit paling kecil yang mampu hidup dalam badan manusia. Dengan bersaiz 1.4mm atau 1.6mm panjang, cacing ini menyerang otot manusia, menyebabkan seseorang itu boleh mengalami kesakitan otot dan kesukaran pernafasan yang boleh bernafas.

Jika dibiarkan melarat, dalam tempoh 10 hari seseorang itu boleh hilang kawalan saraf, kerosakan jantung dan kerosakan buah pinggang.

Banyak dijumpai di kalangan khinzir yang diternak di kawasan Timur dan Selatan Asia, fascioloposis buski adalah parasit terbesar yang mampu duduk di dalam badan manusia. Mampu membesar sehingga 7.5 cm dan gemar duduk di dalam bahagian perut manusia.

Parasit ini membiak pantas kerana setiap satu parasit dewasa mampu menghasilkan lebih 25 ribu telur yang akan menetas dalam jangka masa 7 minggu. Parasit ini mampu hidup selama 1 tahun di dalam badan manusia.

Mampu membuatkan cirit birit, masalah ketidak hadaman dan bengkak pada badan manusia yang terkena serangannya.

Dengan anggaran lebih 30 juta manusia menjadi hos kepada parasit ini dan kebanyakannya penduduk negara Jepun, China, Taiwan dan beberapa negara di Asia Tenggara. Bagaimanapun, 85% kes jangkitan parasit ini dilaporkan berlaku di China.

Diletakkan di dalam kumpulan 1 jenis carcinogen oleh International Agency for Research on Cancer (IARC) yang membawa maksud disahkan sebagai ejen-ejen penyebab kanser pada manusia. Terdapat 5 kumpulan carcinogen IARC iaitu kumpulan 1, 2A, 2B, 3 dan 4 mengikut turutan dengan 1 sebagai paling berbahaya.

Kerap dijumpai dalam najis babi. Mampu hidup dalam najis selama 5 bulan. Apabila seekor khinzir itu dijangkiti erysipelothrix rhusiopathiae, penyakit yang dihadapi itu dinamakan sebagai 'pig erysipelas' atau lebih dikenali sebagai 'diamond skin disease' yang akan membuatkan kulit mereka jadi kemerah-merahan.

Pesakit berisiko untuk mengidap sepsis, sejenis penyakit berisiko tinggi yang mampu membunuh, apabila badan tidak dapat bertindak dengan betul terhadap jangkitan sehingga menyebabkan kerosakan kepada tisu dan organ tubuh.

Selain itu, yang lebih kerap berlaku adalah penyakit erythematous oedema yang menyerang permukaan kulit seseorang sehingga timbul bintik-bintik merah yang bertukar kehitaman dan akan mengeras.

Selepas melihat hidupan-hidupan dan kesannya pada manusia, adalah amat beruntung jika setiap manusia tak kiralah bangsa atau agama dia, mengelakkan diri dari memakan daging khinzir kerana bukan sekadar dari segi spiritualnya cuba mencegah, malahan dari segi saintifiknya juga membuktikan keburukannya besar pada manusia.


Malam Lailatul Qadar : Malam Istimewa Bagi Umat Islam

Lailatulqadar. Malam yang paling teristimewa di dalam bulan yang teristimewa iaitu bulan Ramadhan. Malam yang diidam-idam dan dicari-cari oleh umat Islam di seluruh dunia yang hanya dikurniakan pada bulan Ramadhan, penghulu segala bulan.

Malam keberkatan dan keampunan, yang diturunkan Allah kepada kita bagi meraikan bulan Ramadhan. Bagi yang sedang membaca artikel ini, anda sangatlah bertuah kerana masih berpeluang bertemu dengan malam ini.

Umum tahu pahala amalan yang dilakukan pada bulan Ramadhan digandakan sebanyak 70 kali. Dan bagi mereka yang berjumpa atau bertuah dapat beribadat pada malam keberkatan ini pula, segala amalan tersebut akan dilakukan sebanyak 1000 bulan iaitu bersamaan dengan 83.3 tahun.

Usia umat Nabi Muhammad tidak seperti umat-umat yang sebelumnya yang hidup ratusan tahun, jadi usia kita yang pendek tidak dapat menandingi amalan umat-umat terdahulu. Namun, kita masih berpeluang menambahkan pahala kita dengan beramal sepenuh amal, pada malam al-qadr ini.

Malam yang diraikan ini adalah untuk memperingati turunnya bimbingan terakhir bagi seluruh umat manusia, iaitu Al-Quran kepada pemimpin terakhir umat manusia iaitu Rasulullah S.A.W. Ia merupakan sebuah penghormatan kepada satu permulaan peringatan yang diberikan oleh Allah kepada kita untuk memberikan jalan mencapai kebahagiaan di dunia dan di akhirat.

Allah S.W.T berfirman dalam surah Al-Qadr (97 : 1-5) :

"Sesungguhnya Kami telah menurunkan (Al-Quran) turun pada malam Lailatul Qadar. Dan apa jalannya engkau dapat mengetahui apa kebesaran Malam Lailatul-Qadar ini? Malam Lailatul-Qadar adalah lebih baik daripada seribu bulan.

Pada malam itu turun malaikat dan Jibril dengan izin Tuhan mereka, kerana membawa segala perkara (yang ditakdirkan berlakunya pada tahun yang berikut); Sejahteralah malam yang berkat itu hingga terbit fajar"

Al-Quran, panduan sempurna yang diturunkan kepada manusia sempurna pada bulan yang sempurna, menjadikan malam diturunkan Al-Quran ini sebagai malam yang teristimewa setiap tahun.

Terdapat beberapa hadis yang memberitahu secara ringkas bila berlakunya malam penuh keberkatan ini. Antaranya ialah:

Ubaadah ibn as-Saamit R.A berkata: "Nabi Muhammad S.A.W telah keluar dan bercadang untuk memberitahu kami mengenai Lailatul Qadar, namun terdapat dua lelaki bertelagah dan baginda berkata : "Aku keluar untuk memaklumkan kepada kalian mengenai Lailatul Qadar tetapi si fulan dan si fulan ini telah bertelagah, jadi ia telah ditarik balik, dan adalah mungkin lebih baik bagi kalian, maka carilah ia pada malam ke-7 (dua puluh), ke-9 (dua puluh) dan ke-5 (dua puluh)," (Bukhari).

Jabir bin Abdillah, ia berkata: “Rasulullah S.A.W bersabda: Sesungguhnya aku pernah diperlihatkan (bermimpi) Lailatul Qadr. Kemudian aku dibuat lupa, dan malam itu pada sepuluh malam terakhir. Malam itu malam yang mudah, indah, tidak (berudara) panas maupun dingin"

Ibnu Abbas, ia berkata: “Sesungguhnya Rasulullah S.A.W bersabda tentang (tanda-tanda) Lailatul Qadr: “Malam yang mudah, indah, tidak (berudara) panas maupun dingin, matahari terbit (di pagi harinya) dengan cahaya kemerah-merahan (tidak terik)”.

Ubadah bin Ash Shamit berkata: “Sesungguhnya Rasulullah S.A.W bersabda: “Lailatul Qadr (terjadi) pada sepuluh malam terakhir. Barangsiapa yang menghidupkan malam-malam itu kerana berharap keutamaannya, maka sesungguhnya Allah akan mengampuni dosa-dosanya yang lalu dan yang akan datang. Dan malam itu adalah pada malam ganjil, ke-29, ke-27, ke-25, ke-23 atau malam terakhir di bulan Ramadhan.

Ibn Umar (R.A) berkata: "Rasulullah S.A.W bersabda:" Carilah ia dalam sepuluh terakhir, dan jika salah seorang dari kamu adalah terlalu lemah atau tidak dapat beribadat maka hendaklah dia tidak membenarkan dirinya daripada terlepas 7 malam terakhir"(Bukhari, Muslim).

"Sesungguhnya Nabi melakukan i’tikaf pada sepuluh malam terakhir di bulan Ramadhan sampai Allah mewafatkan beliau, kemudian isteri-isteri beliau melakukan i’tikaf setelahnya [5]. [Hadits yang semisal dengannya ialah, hadits Abdullah bin Umar].

“Rasulullah Shallallahu ‘alaihi wa sallam bersungguh-sungguh pada sepuluh malam terakhir, yang kesungguhannya tidak seperti pada waktu-waktu lainnya”

“Nabi S.A.W, apabila memasuki sepuluh malam terakhir, (baginda) mengikat sarungnya, menghidupkan malamnya dan membangunkan istri-istrinya (untuk solat malam)"

“Dan sangat dianjurkan (disunnahkan) memperbanyakkan doa pada setiap waktu, terlebih lagi di bulan Ramadhan, dan terutama pada sepuluh malam terakhir, di malam-malam ganjilnya”

Ya Allah, Engkau Maha Pengampun, Engkau mencintai pengampunan, maka ampunilah aku.

“Aku (Aisyah) bertanya: “Wahai, Rasulullah. Seandainya aku bertepatan dengan malam Lailatul Qadr, doa apa yang aku katakan?” Beliau menjawab: “Katakan: Ya, Allah. Sesungguhnya Engkau Maha Pemaaf, dan Engkau menyukai maaf. Maka, maafkan aku”

3. Menghidupkan Malam Lailatul Qadr Dengan Melakukan Solat Atau Ibadah Lainnya

“Dari Rasulullah S.A.W , baginda bersabda: “Barangsiapa yang berpuasa Ramadhan dengan penuh keimanan dan pengharapan (dari Allah), nescaya akan diampuni dosa-dosanya yang telah lalu. Dan barangsiapa yang menghidupkan malam Lailatul Qadr dengan penuh keimanan dan pengharapan (dari Allah), nescaya akan diampuni dosa-dosanya yang telah lalu”

Jika anda betul-betul sibuk dan terlalu letih untuk bangun solat malam, paling kurang pun pastikan anda solat Isyak dan Subuh secara berjemaah. Seperti sabda Rasulullah S.A.W:

“Barangsiapa solat maghrib dan Isya secara berjemaah sehingga habis bulan Ramadhan maka sungguh ia telah mendapat bahagian yang banyak dari lailatul qadar.”

Disebutkan sebagian ulama : “Barang siapa solat pada malam lailatul qadar solat sunat empat rakaat, setelah fatihah membaca surat at-Takatsur dan surat al-ikhlash 3 kali maka akan dimudahkan baginya sakratul maut, dan dihilangkan kan azab kubur dan diberikan empat tiang dari nur yang masing-masing diatasnya ada seribu malaikat.” ( Syeikh Daud al-Fathany, Jam`ul Fawaid hal 114)

Jadi begitu lah bukti bahawa Lailatul Qadar ini sangat lah istimewa sehinggakan Rasulullah S.A.W menggesa kita mencarinya, walaupun kita tidak berupaya (sakit atau demam).

Janganlah kita melepaskan peluang untuk bertemu dengan malam ini kerana kita sendiri tidak tahu sama ada kita masih berpeluang untuk bertemu dengan malam istimewa ini lagi tahun hadapan. Jadi rebutlah peluang yang masih ada.

Jika kita tidak pernah bangun malam dan solat sunat, jadikanlah bulan Ramadhan tahun ini adalah permulaan kita untuk mendapatkan keredhaan dan keampunan Allah S.W.T. Semoga kita semua diberkati.


Nasihat Pakar Perubatan Kepada Pesakit Diabetis Yang Berpuasa

Artikel ini ditulis oleh Dr. Rafidah Abdullah di laman Facebook milik beliau. Beliau merupakan seorang Nephorolist iaitu doktor pakar khusus dalam penjagaan dan merawat penyakit buah pinggang.

Untuk yang berpenyakit Kencing Manis, risiko berpuasa dibulan Ramadhan termasuk:

Penuh jugak wad di Hospital dengan Komplikasi no 3. Yang ini sangat bahaya.

Ramai yang tak kisah pasal kawalan gula. Katanya kalau gula paras normal, rasa "hypo". Ramai yang suka tinggi jek, tak ada usaha langsung nak mengawal. Bacaan gula (puasa) mesti 4.4 - 7.0mmol/L dan HbA1C perlu antara 6-7% bergantung kepada risiko (DM CPG 2015 & ADA 2017). Kalau lebih dari itu, tak elok dah tu. Mohon usaha lah lebih sikit.

Atau cucuk dos tak cukup. Katanya tak makan tak perlu cucuk. Ada caranya ya, mohon jumpa Doktor & misi di Klinik untuk berbincang.

Terutamanya mereka yang menggunakan suntikan insulin. Anak-anak mohon pastikan ibu ayah itu ada mesin nak periksa gula di rumah. Kalau tak ada, mohon beli kan untuk hadiah sempena bulan Ramadhan🙏

Untuk pengamal perubatan, mohon hadamkan guidelines ini, boleh kita semua memberi nasihat yang betul kepada kesemua pesakit.

Tak sanggup saya lihat yang bertarung nyawa di hospital disebabkan komplikasi yang boleh dielakkan.


Fenomena Objek di Langit Bukanlah Satu Mitos. Saya Saksinya

Tidak ramai yang pernah menyaksikan sendiri kejadian seperti itu berlaku, malahan ramai juga sebenarnya yang skeptikal adakah perkara-perkara tersebut benar-benar berlaku, seperti yang diperkatakan.

Saya bernasib baik. Saya pernah mengalami peristiwa itu pada tahun 1994 dan bukannya saya seorang sahaja yang menyaksikannya. Seluruh pelajar sekolah saya dapat menyaksikannya.

Peristiwa itu berlaku pada tahun 1994. Saya tak ingat tarikh sebenar kejadian itu berlaku tetapi peristiwa yang kami lihat itu bukanlah peristiwa sama yang berlaku lebih awal sebelum itu di Klang, tak silap saya. Di Klang pada tahun 1992, kami di Cheras pada tahun 1994.

Jika anda nak kata saya berbohong, saya katakan dulu, dengan nama Allah yang Maha Pemurah dan Maha Pengasihani, peristiwa ini benar berlaku.

Kami sebenarnya pada malam itu baru saja menghabiskan English Week anjuran sekolah dengan satu konsert besar-besaran. Besar tahap sekolah lah. Memang kami 'enjoy' habis malam tu. Saya pula pada waktu itu masih lagi golongan junior, jadi kami lebih banyak tonton daripada membuat persembahan. Tetap 'enjoy' juga.

Kami junior jadi kami balik awal sikit berbanding kumpulan senior yang nak lepas gian main gitar elektrik dengan dram. Pada mulanya yang perasan apa berlaku tak ramai, tapi lama kelamaan kami berkumpul bersama sambil mendongak ke langit.

Saya bersama kawan-kawan mendongak ke atas dan apa yang pertama sekali kelihatan ketika itu, adalah kalimah Allah yang ditulis menggunakan awan. Anda bayangkan awan berkepul-kepul membentuk sesuatu secara sendiri? Macam tu lah yang berlaku.

Fenomena itu sangat luar biasa kerana kami dapat saksikan sendiri seolah-olah awan diperintahkan oleh suatu kuasa lain untuk bergerak. Yang menakutkan, saiz objek yang dibentuk, memenuhi langit. Jika anda tengok bulan dan kita nampak bulan kecil saja saiznya, objek-objek ini berkali-kali ganda saiznya.

Memang sangat-sangat ajaib melihat bagaimana awan bergerak menjadi bentuk-bentuk itu dan hanya mereka yang melihat dengan mata sendiri saja yang tahu bagaimana perasaannya. Sukar hendak digambarkan dengan perkataan.

Kejadian itu seingat saya berlaku selama lebih setengah jam dan setiap satu objek itu akan dipaparkan selama 2 ke 3 minit dan kemudiannya kami nampak awan akan berpecah sedikit demi sedikit untuk membentuk objek atau kalimah baru.

Sepanjang fenomena itu, berdasarkan apa yang saya masih ingat, saya melihat sendiri beberapa bentuk seperti:

Saya pada ketika itu memang hanya mampu kaget, berdiri memandang langit sementara ada ramai lagi yang mengalirkan air mata insaf.

Berkat dari peristiwa itu, esoknya surau sekolah kami penuh berjemaah bersama-sama, tak kira yang junior atau senior. Alhamdulillah.

Tetapi manusia mudah lupa. Lama-kelamaan berkurangansedikit demi sedikit saf subuh sehinggalah akhirnya rasa mahu berubah itu hilang dikikis tuntutan dunia.

Maaflah, kami pada ketika itu belum ada kamera atau telefon seperti sekarang jadi kami tak dapat nak beri anda bukti.

Saya tuliskan perkara ini sebagai peringatan kepada kita, yang manusia walau sehebat mana pun kita, apabila kita diberi peluang menyaksikan kehebatan kuasa Allah swt. depan mata, barulah kita akan tersedar diri kita ini hanyalah hamba Dia yang Maha Esa.

Cuma naluri kita akan sentiasa membuatkan kita lali dan leka. Hanya Allah tahu baik dan buruk hidup kita.


Inilah satu-satunya video perlawanan sebenar Bruce Lee dalam MMA

Bruce Lee seorang jaguh senibela diri yang sangat terkenal dengan kepantasannya tidak kiralah di dalam filem atau realiti. Namun hal ini menjadi perdebatan hangat masyarakat zaman ini bahawa beliau benar-benar berkeupayan bertarung secara realiti ataupun tidak.

Sehinggalah 11 June 2017, sebuah video telah dimuatnaik oleh pengguna bernama 'Beerdy' menjadi perhatian dunia. Untuk pengetahuan semua, pengguna ini (Beerdy) telah banyak membuat kajian tentang Bruce Lee dan seorang peminat tegar Bruce Lee.

Selain sebagai seorang bintang filem kung-fu, Bruce Lee juga adalah pengasas seni Jeet Kune Do. Seni mempertahankan diri ini memiliki teknik pergerakan seperti air, bertujuan untuk kepantasan, kekuatan, pertahan dan mampu bertarung melebihi seorang dalam dunia sebenar.

Bruce Lee kerap bertarung (sparring) dengan pelajarnya, tetapi hanya satu perlawanan MMA beliau direkodkan. Video itu telah dipulihkan dalam bentuk HD dan dimuatnaik ke YouTube .

Dalam video itu, kedua-dua lelaki dilihat memakai padding kepala dan tangan, membuatkan ramai mempersoal kebenaran video itu. Beerdy menjelaskan bahawa Bruce Lee pada awalnya tidak mahu memakai padding, namun itu peraturan perlawan pada masa itu.

Selang beberapa hari, Beerdy telah memuatnaik satu lagi video lain menunjukkan seorang penggiat senibela diri bernama Richard Bustillo, juga seorang murid kepada Bruce Lee bercerita tentang kehebatan Bruce Lee seperti mampu tekan tubi dengan hanya menggunakan dua jari, menghentikan tumbukan dalam jarak 1 inchi dan ketangkasan Bruce Lee dalam perlawanan sebenar.

Namun ucapan Richard Bustillo tidak dipercayai ramai kerana tiada bukti. Sehinggalah muncul video perlawanan itu sendiri di Youtube baru-baru ini. Kini baru terbukti kesahihan kisah perlawanan Bruce Lee seperti yang diceritakan Richard Bustillo.

baca lagi : debunk kisah perlawan Bruce lee dengan Dato Meor Abdul Rahman